Демократия кўзбоғловчи...ми? - | Hizb-Uzbekiston.info\nБу мақолани ўқиётган ҳар бир инсон унда ёзилганлар айнан ўзига қаратилганини ҳис қилган ҳолда уларга холислик билан ёндашса, мақсадимизни англаб етади, ин ша Аллоҳ.\nИнсонларни кўз ўнгида ҳар хил ақл бовар қилмайдиган ҳаракатларни амалга ошириб, уларни ҳайратга солиш қадимдан мавжуд. Бундай иш билан шуғулланувчиларни кўзбоғловчи, фокусчи ва ҳатто сеҳргар, деб ҳам аташган. Кўзбоғловчилик билан шуғулланганлар асосан инсон учун ғайритабиий бўлган, имконсиз нарсаларни имкони бордек кўрсатиб ёки диққатни бир нарсага қаратиб, айни ўша нарсани кўз олдига келтириб турганларга бошқа нарсани намойиш қилиб ҳайрон қолдирганлар. Масалан, сув юзида юриш, ҳавода муаллақ туриш ёки ёниб турган қоғозни қушга айлантириш каби. Кўзбоғловчилар бу ҳийла (трюк) ларни амалга ошириш учун махсус тайёргарлик ва чаққонлик устида узоқ вақт ишлаганлар. Яъни сизни алдаш учун аниқ мақсад ва пухта режа тайёрлаганлар. Сиз эса, буни англамай, ўзингизни усталик билан лол қолдирган кўзбоғловчига таҳсин айтиб олқишлайсиз, қойил қоласиз. Албатта бу сиз учун завқли томоша.\nЭнди ана шу ўзингиз завқланган томоша ва ундаги ҳолатдан келиб чиқиб, бугунги ҳаётингиз ҳақида фикрлаб кўринг-чи. Сиз ўз ҳаётингиз воқесини биламан ва у ҳақида аниқ тасаввурга эгаман, деб ўйлаганингиз балки хатодир? У сиз тасаввур қилганингиздан бошқача бўлса-чи? Балки сизда ҳаётингиз ҳақидаги тасаввур атайин шакллантирилгандир, худди саҳнадаги ҳийла каби? Сиз ўзингиз тушунмаган ҳолда унга рози бўлиб, худдики саҳнадаги томошадан завқлангандек ундан завқланаётгандирсиз? Буни қандай биласиз? Буни билиш учун, аввало, ҳаётингиздаги кўзбоғловчини танишингиз керак ва бу ишда биз ёрдам берамиз. Уни сизга танитамиз. Нафақат танитамиз, балки асл воқелиги, мақсади, режаси ва уни амалга ошириш услуби билан ҳам таништирамиз.\nДемак, таниб олинг, сизнинг ҳаётингиздаги энг хавфли кўзбоғловчи бу демократиядир. Ҳа, ҳайрон бўлманг, ўша сиз эшитган ва қайсидир маънода биламан, деб ўйлаганингиз демократия. Ва аминмизки, сиз у ҳақида биламан, деб ўйлайсизу, аммо ҳеч нарса билмайсиз. Сиз уни халқ ҳокимияти, эркинликлар каби барча учун маълум шаклини биласиз холос. Унинг асл воқесини эса, билмайсиз. Чунки у ўзини сизга, нафақат сизга, балки барчага шундай таништирган. Аслида-чи?\nАслида эса, демократия инсон зеҳнини худдики саратон касаллиги каби эгаллаб олувчи оғудир. У инсонлар зеҳнидан шундай усталик билан жой оладики, улар буни ҳатто сезмайдилар ҳам. Демократия аввал барчага таниш шаклини кўрсатиб, инсонлар зеҳнидан жой олганидан сўнг ўзининг ҳақиқий жиҳатини намоён қилади. Ҳар бир инсон онгига ўз тушунчалари асосида ҳужум қилиб, инсондаги мавжуд тушунчалар ўрнига ўз тушунчаларини шакллантиради. Натижада инсоннинг фикрлаши фақат шу тушунчаларга асосланадиган бўлиб, унинг измига тушиб қолади. Шундан сўнг у ўз асосидан келиб чиқиб, ундаги дунёқарашни шакллантириб, турмуш тарзини белгилайди. Натижада инсон у хоҳлаганидек бошқариладиган, ҳар бир амалида фақат ўз манфаатига интиладиган тубан кимсага айланади. Бу демократиянинг воқеси ва режасини амалга ошириш услубидир. Хўш, бундан унинг мақсади нима?\nЭнди унинг мақсадини баён қиламиз. Демократия гарчи инсон томонидан ўйлаб топилган дейилса-да, уни илҳомлантирган ва ҳаёт майдонига олиб келишга туртки берган асли шайтондир. Ҳайрон бўлманг, чунки инсоннинг ноқис ақли ўйлаб топган нарса ёрдамида ўзини тубанлик ва залолатга бу қадар айёрлик билан етаклаш шайтоннинг ишидир. Шунингдек, демократиянинг ақидаси динни ҳаётдан ажратишга асослангани ҳам бунинг яққол далилидир. Демак, сиз қанчалик демократияга эргашсангиз, шунчалик шайтон измига тушиб бораверасиз, бунинг охири эса, таназзул ва ҳалокатдир. Унинг мақсади ҳам айнан шу. Шайтон демократия ёрдамида қанчалик кўп инсонларни залолатга етакласа мақсадига етган бўлади. Аллоҳ Таоло марҳамат қилади:\n– “У (Иблис) айтди: “Қасамки, энди мени йўлдан оздирганинг сабабли мудом Сенинг тўғри йўлинг устида уларни (Одам болаларини) кутиб ўтирурман””. (Аъроф:16)\nХўш, ҳаётингиздаги энг хавфли кўзбойлоғични танидингизми? Ҳаётингизга назар солиб, унинг мақсадини англадингизми? Агар англаган бўлсангиз, ундан қутулиш вақти келганини тушуниб етибсиз. Ундан қутулиш йўли эса, фақат Исломдадир. Демократия фақат Ислом олдидагина ожиз холос, чунки Ислом инсон томонидан ўйлаб топилган эмас, балки бутун оламлар Роббиси томонидан нозил қилинган руҳий ақидага асосланади. Шунинг учун шайтон васвасаси бўлган ботил демократиядан юз ўгириб, пок Исломга қайтиш билан нажот топасиз. Аллоҳ Таоло марҳамат қилади:\n– “Эй иймон келтирганлар! Исломга тўлиғича киринг. Ва шайтоннинг изидан эргашманг. Албатта, у сизга очиқ душмандир”. (Бақара:208)\nАқл ва Ҳаёт Демократия: ҳокимият халқники, Ислом: салтанат умматники Динга бефарқлик барча муаммоларнинг асосидир Фикрлар кураши


Автолизинг | Автомашина эвазига қарз | Mogo.uz\nКалкулятор бўлиб-бўлиб тўлашни\nОйлик тўлов: 266 983 Сум\nМолиялаштириш 8 000 000,0 сўмдан 100 000 000,0 сўмгача. Автотранспортнинг 70% қийматида пул маблағигини олин.\nАризани тезкор кўриб чиқиш — атига 30 минут. Мурожаат қилган куниёқ машинани сотиб олинг!\nОйлик иш хақисиз ҳамда қониқарсиз кредит тарихи билан шартномани имзоланг.\nБУ машинарларга қулай ва осон авто кредит излаяпсизми ёки машина эвазига қарз олмоқчимисиз?\nҚўшимча имкониатлар учун ортиқча тўловларсиз сизга керакли хусусийатларга ега машинани танлашда йордам берамиз. Биз машина моделининг ва чиқарилин йилини инобатга оламиз. Барча автомобиллар ҳолатини експертизадан ўтказамиз ва улар бозордаги нархига тўлиқ мос келади.\nМогонинг устунлиги бўлиб-бўлиб тўлашда\nMogo — халқаро компания 18 та давлатда филиаллари мавжуд. 2012 йилда асос солинган. Асосий йуналиши — машинани бўлиб-бўлиб тўлаш шарти билан жисмоний ва юридик шахсларга бериш. Жами 115 мингдан ортиқ мижоз Мого хизматларидан фойдаланган. Ўзбекистонда сиз янги ёки 2 ламчи бозордан машинани расмийлаштириг учун Тошкент, Андижон ва Самарканд филиалларига мурожаат килишингиз мумкин.\nБиз хамкорлик учун қулай ва осон шароитларни таклиф этамиз. Биз 13 ойдан 5 йилгача муддатга, автомобил нархининг 30% миқдорида дастлабки тўловни амалга оширган ҳоллда шартнома тузамиз.Тўловнинг масимал суммаси 100 000 000,0 сўм. Бундан ташқари машина эвазига қарз ҳам бор.\nКўп хужжатлар тақдим қилиш шарт эмас. Ойлик иш хақи маълумотномаси керак эмас ҳамда қониқарсиз кредит тарихига эга мижозлар билан ҳамкорлик қиламиз.\nАризани қолдиришингиз билан 30 дақиқа ичида ижобий қарорини маълум қиламиз. Машинани бўлиб-бўлиб тўлаш қизиқтирадими? Бизнинг хизматларимиздан фойдланинг ва бугуноқ танлаган автомобилингизга эга бўлинг!\nСизни қандай хизмат қизиқтирди?\nMogo филиаларидан бирида янги ёки иккиламчи бозордан машинани бўлиб-бўлиб тўлаш шарт билан олишни таклиф қиламиз. Аризани 30 дақиқа ичида кўриб чиқамиз ва автокредитни олиш учун 1 кундан ортиқ вақт кетмайди. Керакли хужжатлар: олувчи ва сотувчининг пасорти, олувчи ва сотувчининг ИННси, хайдовчилик гувохномаси ҳамда водительские права, автомобилнинг техник паспорти. Шартноманинг қулай муддати ва бошланғич тўловнинг қулайлилиги тўғрисида қарор қабул қилинг. Ҳисоблаш учун бизнинг калкуляторомиздан фойдаланишмиз қулай. Бошқа компаниялардаги шароитларни таққосланг, Могодан мошина олиш қулай осон ва тез!\nАвтомашина эвазига қарз хизматини танлаб сиз 2 кун ичида 100 млн. сўмгача бўлган маблағни қарзга олишингиз мумкин. Биз сизнинг автомашингизни 80 % қийматигача бўлган маблағни қарз эвазига берамиз.


Қаршида Губкин номидаги РДУ ҳудудий тайёрлов маркази очилади – Коммерсант.Уз\nҚаршида Губкин номидаги Росиия Давлат нефт ва газ университети (РДНГУ) филиалининг таййёрлов маркази очилади. 10 ой давомида абитуриентлар ушбу РДУга киришга тайёргарлик кўради.\n— Губкин номидаги РДНГУ азалдан бўлажак талабаларни ушбу сохага иҳтисослашган регионлардан қабул қилишни амалиётга киритган. «Қашқадарё вилоятида мамлакатнинг аксарият нефт ва газ корхоналари жойлашган», — дейди олий ва ўрта таъли вазири ўринбосари Иномжон Мажидов 7 июн куни бўлиб ўтган Халқаро пресс-клубда.\nМарказдаги 10 ойлик ўқишдан сўнг, талабалар якуний имтихон топширади. Имтихон натижаларига кўра улар Тошкентдаги РДУ филиалига ўқишга кириши мумкин бўлади. Ушбу амалиёт вилоятларда соҳага оид малакали мутахассисларни етиштиришга катта ёрдам беради.\nВазир ўринбосари қўшимча қилганидек, Президентнинг «Олий таълим тизимини янада ривожлантириш чора-тадбирлари тўғрисида»ги қарорига биноан, ОЎЮда халқаро алоқаларни ривожлантиришга илк бор давлат бюджетидан маблағ ажратилади. Бу мамлакатдаги ОЎЮ учун хорижий таълим муассасалари билан алоқаларни йўлга қўйишга туртки бўлади.\nГубкина Марказ Қарши\nПредыдущая запись Президент отбыл в Астану для участия в заседании ШОС\nСледующая запись Электронные билеты на поезда можно оплатить через Click\nНа российском телеканале вышла в эфир очередная передача об Узбекистане (видео)


Лукашенко Россия позициясини қўллаб-қувватлади\nБеларус президенти Александр Лукашенко Жанубий Осетиядаги ҳарбий можарода Россия позициясини қўллаб-қувватлади.\n“Сўнгги пайтда қўшни давлат томонидан қилинган агрессия давомида намойиш этган донолигингиз учун ташаккур изҳор қилмоқчиман. Мен у ердаги воқеаларни уруш, дея олмайман. Бу минтақага тинчлик олиб келган хотиржам жавоб бўлди, деб ҳисоблайман”,- деди Сочида Россия президенти Дмитрий Медведев билан учрашган А.Лукашенко.\nХабарларга кўра, президентлар учрашуви чоғида икки давлат ўртасидаги иқтисодий ҳамкорлик истиқболлари ҳам муҳокама қилинган. Маълум бўлишича, томонлар жорий йил якунига қадар ўзаро товар айрбошлаш ҳажми 30 миллиард АҚШ долларига етишига умид билдирган.


Соғлом шаҳар: спорт билан шуғулланишга шароит...\n11.02.2018 18:20 0 504\nБостон – гўзал, замонавий, инновацион шаҳар, АҚШнинг Массачусетс штати маркази, дунё илм-фани ўчоқларидан бири. Жаҳонга машҳур Ҳарвард университети, Массачусетс технологиялар институти ва юзлаб бошқа нуфузли олий таълим муассасалари жойлашган бу шаҳарга дунёнинг қарийб барча мамлакатларидан талабалар, зиёлилар, олим ва тадқиқотчилар интилиб келади.\nБироқ бу шаҳар мени бошқа бир жиҳати билан ҳам ўзига мафтун этди: куннинг қайси вақтида бўлмасин шаҳар бўйлаб югураётган, велосипед ҳайдаётган, скейборд учаётган одамларни кўрасиз.\nБекорга «одамлар» сўзини қўлламадим. Боиси бу ерда нафақат ёшлар, нафақат қизлар, балки ўрта ва кекса ёшли эркагу аёллар ҳам якка-якка ёки гуруҳ бўлиб спорт билан қизғин шуғулланаётганининг гувоҳи бўласиз, ўн эмас, юзлаб, минглаб спортсеварларни учратасиз. Айниқса дам олиш кунлари спортсеварлар сони бир неча баробарга ортар экан.\nШаҳар режаси шундай ишлаб чиқилганки, бу ердаги шароитларнинг ўзи одамни югуришга, велосипед ҳайдашга, умуман, спорт билан шуғулланишга ундайди; югуриш, пиёда сайр қилиш учун йўлаклар, велосипед учун алоҳида ажратилган йўлакчалар, Чарли дарёси қирғоғидаги спорт билан шуғулланишга мослаб бунёд этилган хиёбон.\nҚолаверса, шаҳарнинг турли қисмларида велосипедларни ижарага бериш марказлари ташкил этилган. Ҳар бир бино олдида велосипед қўйиш учун махсус жойлар ташкил этилган. Ҳаттоки бир жойда велосипед созлаш учун шароит яратилганига ҳам кўзим тушди. Бир сўз билан айтганда, шаҳарда спорт билан шуғулланиш учун яратилган барча имкониятлар одамлар учун: қулай, жозибадор ва қизиқарли.\nУшбу манзарага гувоҳ бўлар эканман, дарҳол ўзимизда – Ўзбекистондаги вазият билан таққослай бошлайман. Қанийди бизда ҳам шундай шароитлар бўлса, ҳар куни югуриб, фақат велосипедда юрармидик...\nАммо шароит бутунлай йўқ ҳам эмас-ку, Тошкент мисолида оладиган бўлсак, ҳар бир кварталда мактаб стадионлари очиқ ва деярли бўш туради. Шанба-якшанба кунлари югуриш ёки велосипед ҳайдаш ўрнига кўп ҳолларда чошгоҳга, тушга қадар ухлаймиз, тушдан сўнг гап-гаштак, чойхона, базму жамшид, тўй-томоша...\nХуллас спорт билан шуғулланишга вақтимиз, имкониятимиз, шароитимиз, спорт кийимларимиз, скейборду велосипедларимиз йўқ. Бўлганида албатта куннинг совуқлиги ёки вақтнинг ғаниматлигини баҳона қилмасдан, югуришга, велосипед ҳайдашга ёки шунчаки пиёда сайр қилишга чиқар эдик...\nБостон. АҚШ. Фото: Санжар Саид\nАҚШ Массачусетс Бостон\nЖамият 08/05, 16:54


КУН УЗ – Page 10 – Узбекистон янгиликлари KUN.UZ\nИжтимоий тармокларда Узбекистонда карантин чоралари 25 майга кадар узайтирилгани тугрисида хабарлар таркалмокда. Бундай хабарлар асоссиз – Республика махсус комиссияси карантин муддатини узайтириш буйича карор чикармаган. Шу билан биргаликда, ахолида карантин муддати буйича тушунмовчилик юзага келган – карантин муддати расман узайтирилмагани учун купчиликда карантин 10 майда тугаши хакида тасаввур пайдо булган. Куйида Узбекистонда …\nТошкент вилояти шахар ва туманлари буйича «яшил», «кизил» ва «сарик» худудлар белгиланди\n«Кизил» худудлар руйхатидан Янгийул шахри, Оккургон тумани, Зангиота тумани, Паркент тумани, Янгийул тумани жой олди. Тошкент вилояти шахар ва туманлари буйича яшил, кизил ва сарик худудлар белгиланди. Бу хакда вилоят хокимлиги ахборот хизмати хабар берди. Кайд этилишича, «кизил» (охирги 14 кун ичида коронавирус инфекциясига чалинган шахслар аникланган) худудлар руйхатидан Янгийул шахри, Оккургон тумани, …\nРеспублика махсус комиссиясининг 6 майдаги йигилиши баёнига мувофик, коронавирус таркалиши холатининг худудлар кесимидаги тахлилидан келиб чикиб, карантин чекловлари жорий йил 8 майидан бошлаб учта тоифага кирувчи худудларга ажратилиб, боскичма-боскич бекор килиб борилади. Сурхондарё ва Хоразм вилояти, шунингдек Тошкент шахри «сарик» тоифадаги худудлар хисобланади. Бу худудларда сунгги 14 кун давомида коронавирус инфекциясига чалинганлар …\n2017 йили «Ахборот» дастурида «аср курилиши» деб эътироф этилган «Сардоба» сув омборида шу йил 1 май куни «аср упирилиши» руй берди ва хаммаёкни сув босди. Сув омборда упирилган тупрок купрокми ё умарилган пулларми, хали буни аниклаштириш керак булади, токи уни курганлар сувдан курук чика олишмасин. Айни дамда энг хижолатлиси — …\nСтраница 10 из 209« Первая...89101112»203040...Последняя »


Канада Украинадаги ҳарбий миссиясини узайтириши мумкин\nКанада ташқи ишлар вазири Христя Фриланд\nКанада ўзининг Украинадаги ҳарбий тренинг миссияси фаолиятини узайтириши кутилмоқда. Бу ҳақда AFP агентлиги ушбу масала билан яқиндан таниш манбага таянган ҳолда хабар қилди.\n18 март куни ташқи ишлар вазири Христя Фриланд ҳамда мудофаа вазири Харджит Сажжан матбуот анжумани ўтказиши кутилмоқда.\nAFP манбаси Канада Украинага қўшимча ҳарбий юборилмаслигини айтган. Ҳозирда Украинада 200 нафар канадалик ҳарбий бор.\nМудофаа вазири матбуот котиби ушбу масалани шарҳлашдан бош тортди.\nКанада Украинага илк бор 2015 йилда қўшин юборган эди. Ҳарбийларни март ойида олиб чиқиб кетиш режалаштирилган. Аммо ҳарбий ҳамда сиёсий манбаларга кўра, Украина ва Россия ўртасида давом этгаётган танглик туфайли Канада қўшинларини ҳозирча олиб чиқиб кетмасликка қарор берган.


Oxus Gold ширкати белгиси.\nЎзбек расмийлари томонидан ўзига етказилган зарар миқдори 400 миллион долларча эканини иддао қиладиган Британиянинг Oxus Gold ширкати 2012 йилдан буён Тошкент билан судлашиш ниятини билдириб келади.\nШиркат “Амантайтау Голдфилдс” қўшма корхонаси ва Хондиза конларига ётқизган сармоялари Ўзбекистонда экспроприация қилингани даъвоси билан халқаро арбитражга мурожаат қилган.\nOxus Gold вакиллари Тошкент ташаббуси билан “Амантайтау Голдфилдс”да ўтказилган аудит қўшма корхонани тугатиш мақсадида амалга оширилган, деган фикрдалар.\nАйни пайтда Oxus Gold мутасаддилари халқаро арбитраж тақвимини ошкор қила олмаслигини, бунга ўз зиммасига олган мажбуриятлар йўл бермаслигини айтмоқдалар.\n- Мен маҳкама конфиденциаллиги мажбуриятлари важидан [суд ҳақида] маълумот берилмаётгани туфайли ширкат ҳиссадорлари хафсаласи пир бўлаётганини тушунаман. Шунга қарамай, мен иш биз кутгандек олға силжиётганини таъкидлашим мумкин, - деган Oxus Gold кенгаши раиси Ричард Шед (Richard Shead) кенгаш Ўзбекистондан товон пули ундирилиш истиқболи бўйича некбин эканини урғулади.\nБританиянинг Oxus Gold олтин қазиб олиш ширкати Ўзбекистонда 2003 йилдан бери Амантайтау конларида олтин ва кумуш қазиб чиқариш билан шуғулланиб келган.\nOxus Gold ва Ўзбекистон ҳукумати ўртасида келишмовчилик 2011 йил ёзида ширкатда ўтказилган комплекс текширувлар чоғида Британия ширкати иқтисодий қонунбузарликда айблангач, пайдо бўлганди.\n“Амантайтау Голдфилдс” қўшма корхонаси юзасидан келиб чиққан можарони маҳаллий шериклари билан тинч йўлда ҳал этиш уринишлари муваффақиятсизликка учраши ортидан инглиз ширкати 2012 йил сентябрида ўзбек ҳукуматини халқаро арбитраж маҳкамасига тортишга мажбур бўлганини билдирган.\nOxus Gold вакилларига кўра, икки томонлама шартномаларнинг Ўзбекистон тарафидан бузилиши оқибатида ширкатга етказилган зарар миқдори Ernst&Young бухгалтерия фирмаси тарафидан ўрганиб чиқилиб, 17 сентябр куни Халқаро арбитраж судига тақдим этилган.\nБу ҳисоботга мувофиқ, Ўзбекистон томонидан Oxus Gold ширкатига етказилган зарар миқдори 400 миллион АҚШ долларидан кам эмас.\nЎз навбатида, Ўзбекистон томони ўтган йил Oxus ширкати устидан Англия Олий маҳкамасига шикоят қилиб, ширкатдан 10,84 миллион доллар миқдоридаги махсус дивидендни ундириб беришни талаб қилган.\nҚирқдан ортиқ олтин конлари мавжуд бўлган ва дунёнинг йирик олтин ишлаб чиқарувчи давлатларидан бири ҳисобланган Ўзбекистонда, сўнгги маълумотларга кўра, йилига ўртача 90 тонна олтин ишлаб чиқарилади.


«Ярамас ҳаракатлар» - Давлат департаменти Россияга жавоб чоралари билан таҳдид қилди » Новости Узбекистана сегодня: nuz.uz\nНовости Узбекистана → Жахонда → «Ярамас ҳаракатлар» - Давлат департаменти Россияга жавоб чоралари билан таҳдид қилди\n24-03-2018 09:21 0 580 Рейтинг1 Чоп этиш\nАҚШ давлат котиби ўринбосари вазифасини бажарувчи Ҳизер Науэртнинг маълум қилишича, Қўшма Штатлар Солсберида ГРУ собиқ полковниги Сергей Скрипаль заҳарланиши туфайли Россияга қарши чораларнинг турли вариантларини кўриб чиқяпти. Бу ҳақда РИА «Новости» хабар берди.\n«АҚШ Россиянинг Буюк Британиядаги ярамас ҳаракатларига турли жавоб вариантларини кўриб чиқмоқда. Бу иттифоқчимиз билан бирдам эканимиз ҳамда Россияни халқаро норма ва битимларнинг очиқдан очиқ бузилиши учун жавобгарликка тортиш учун керак. Бугунги кунда Давлат департаменти хабар қилиши мумкин бўлган чоралар йўқ, бироқ биз ҳаракатларга киришганимизда, сизларни албатта хабардор этамиз», - дея маълум қилган Науэрт.\nЭслатиб ўтамиз, аввалроқ АҚШ миллий хавфсизлик кенгаши Трампга россиялик дипломатларни чиқариб юборишни маслаҳат берганди.


Cанкт-петербургда Ўзбекистон фуқаросини уриб, қурол билан таҳдид қилганлар қўлга олинди\n1 06.12.2019 13:42:55\nТошкентда биринчи модулли боғча очилди\n21 06.12.2019 13:11:16\nҚарийб 2 миллион қарздорлик йўқ одам номига қайд этилган\n25 06.12.2019 12:00:44\nҲужжат олиш учун энди ДХМга бориш шарт эмас\n61 06.12.2019 11:47:17\n186 05.12.2019 13:38:35\n141 30.11.2019 09:48:57\n163 26.11.2019 11:57:29\n295 20.11.2019 14:58:43\n328 08.11.2019 08:26:32\n310 02.11.2019 10:21:28\n265 02.11.2019 10:06:13\nНега ҳамон рахит касаллиги суяклар кемирувчиси бўлиб қолмоқда?\n361 29.10.2019 18:14:29\nКимлар волонтёрлик фаолияти билан шуғулланиши мумкин?\n89 04.12.2019 09:36:41\nЖурналист: "Депутатга саволим бор!"\n290 29.11.2019 17:27:04\n"Халқни поклаш керак, юрагини, онгини тозалаш керак" - Маҳмуд Саъдий\n200 23.11.2019 14:41:13\nҚолипли нон нархи аҳолини қониқтирадими?\n179 19.11.2019 14:09:27\n403 28.11.2019 17:31:56\n218 26.11.2019 14:39:15\n637 18.11.2019 16:11:37\n395 17.11.2019 14:59:27\n1021 19.11.2019 11:55:03\n434 04.11.2019 14:40:09\n305 29.10.2019 13:39:56\n590 16.10.2019 12:32:15\n72 05.12.2019 22:05:07\n«Мамлакатимизда ишсизлик, айниқса, ёшлар ўртасидаги ишсизлик муаммоси бўлмаслиги керак»\n40 05.12.2019 10:28:54\nҚўқонда “Биргаликда биз кучмиз” шиори остида сайловолди тарғибот тадбири ўтказилди\n36 03.12.2019 17:38:05\nТадбиркор: “Свет” ўчиб қолаётгани учун маҳсулотни ҳамкорларга етказиб беролмаяпмиз\n90 02.12.2019 15:29:39\nЮзма-юз 2722 13.05.2019 11:20:08\nХалқаро Ислом академияси 2018 йилнинг сентябрь ойидан форма талабларини жорий қилиши ортидан рўмол ўраган талаба қизларни ўқишга киритмай қўйди. Ўшанда аксарият қиз ё рўмолини ечган, ёки бошига парик тақишга мажбур бўлган. Бундай чораларга қарши чиққан ўқувчи-қизлар талабалар сафидан четлаштирилди. Шулардан бири — Луиза Мўминжонова.\nУ рўмол ўрашнинг тақиқланишини виждон ва эътиқод эркинлигини чеклаш деб баҳолайди. Луиза ўз ҳуқуқи учун курашишга аҳд қилиб, судга мурожаат қилади. Бироқ қуйи ва ўрта инстанциялар унинг зиёнига қарор чиқаради. Ҳозиргача чўзилиб келаётган мазкур масала бўйича сўнгги сўзни Олий суд айтиши кутилмоқда.\nБиз Луиза Мўминжонова билан суҳбатлашиб, мазкур ҳолатлар билан қизиқдик. У воқеалар нимадан бошлангани ҳақида батафсил сўзлаб берди.\n— Ўтган йили Ислом академиясининг “Зиёрат туризми” йўналиши бўйича гранд асосида ўқишга қабул қилинган эдим. Худди шу пайтда қизларни рўмоллари билан ўқишга киргизишмади. Ётоқхонадаги қизлар рўмолларини ечишмагани учун, уларни ўқишдан четлаштиришди. Юздан зиёд қиз рўмол ўраб юрарди. Ўқишнинг илк кунларида ҳар куни мажлис бўларди. Мавзу — рўмол ҳақида. Ўқишга киритишмагач, Хоразмга уйимга қайтиб кетганман.\nКейинчалик маълум бўлдики, мени ўқишдан четлаштиришибди. Аслида, рўмол учун ўқишдан ҳайдашган эди, лекин буйруқда дарс қолдирган деган важни келтиришган. Бундан қаттиқ таажжубланиб, Тошкент шаҳар Шайхонтоҳур туман судига мурожаат қилдик. Лекин якуни ижобий бўлмади. Шундан сўнг, шаҳар судига бордик. Ундан ҳам кўнгилдагидай натижа чиқмади. Айни дамда ишни Олий судга кўриб чиқмоқда.\nБиринчи суд жараёнида биз келтирган материаллар кўриб чиқилмади, аксинча, Академия тақдим қилган материаллар ўрганилди. Шаҳар суди эса бирмунча фарқли – шаффоф тарзда ўтди. Бироқ қарор... Қарор билан судьянинг айтганларида мутаносиблик йўқ эди.\nТалабага қарши босим бўлганми?\nЎқишга киргач, ётоқхонага жойлашган эдим. Дастлабки кунларнинг бирида бу ерга келишиб, “рўмолли қизлар, эртадан ўқишга рўмолсиз чиқинглар”, дейишди. Бу ўта ҳайратланарли ҳолат эди. Чунки академияга ҳужжат топширганда ҳам, имтиҳон вақтида ҳам рўмол ҳақида ҳеч нарса дейилмаган эди. Ўқишнинг дастлабки куни — 5 сентябрда рўмолли қизларни ўқишга қўйишмади. Мажлис кетидан мажлис бўлаверди. Уларда психологиянгиздан келиб чиққан ҳолда суҳбат қилишарди. Масалан, ота-онам ажрашишгани боис, улар шу томондан гапиришарди: “Ойинг сен учун қанча ҳаракат қиляпти, ўқишдан ҳайдалсанг, улар қандай аҳволга тушади?” деган маънода.\nИслом Академиясининг ички қоидасида бош кийим тақиқлангани ҳақида ёзилган эди. Қизларнинг ўзи бунга гувоҳ бўлишди. Кейинчалик бунга ўзгартириш киритилди. Лекин судда буни тан олишмади. Ҳозир Академиянинг ички қоидаларига ўзгартиришлар киртилди. Яъни, қизлар адрас рўмолда бўлиши, уни ҳам бўйинларининг орқа томонидан ўрашлари керак бўлади. Лекин бу Ислом ақидасига зид ҳолатдир, — дейди суҳбатдошимиз.\nХўш, бўлиб ўтган воқеалардан сўнг Луизага нисбатан муносабатлар қандай тусга кирди? Кимларнинг муносабати ўзгарди, яна кимларники ўзгармади?\n— Бу жараёнларда кўпчилик мени қўллаб-қувватлади. Фақат динга маҳкам бўлганлар эмас, ўзини феминист деб ҳисоблайдиган аёллар ҳам қўллаб-қувватлашга ҳаракат қилишди. Умуман, эркин фикри бор инсон, менга нисбатан хайрихоҳ бўлди. Бу ишларни қилаётган одамлар иғвогар бўлиши мумкин, деб ўйлайман. Чунки суд жараёнида ҳам шунга дуч келдик. Рўмол масаласи ва шу каби мавзуларга президент Шавкат Мирзиёевнинг алоқаси йўқ, деб биламан. У киши ҳатто, бу воқеалардан бехабар ҳам бўлиши мумкин. Давлат раҳбари томонидан олиб борилаётган ислоҳотларни амалга ошириш учун очиқлик, шаффофлик, эркин фикрлашни тўлиқ таъминлаш керак. Битта мисол: Академияга қайсидир мусулмон диёридан сайёҳлар келганда, у ерда ўқиётган қизларга рўмол ўрашга рухсат беришган. Луиза Мўминжонова билан бўлиб ўтган суҳбатимизда унинг қизиқишлари, орзу-умидлари, режалари, қизларнинг илм олиш масаласи, хорижга чиқиш-чиқмаслиги ва бошқа мавзуларда фикр алмашдик.\nЖурналист Хуршид Далиев суҳбатлашди\nЛуиза рўмоли ечилган талаба\n25.04.2019 10:50:31 8301\n18.07.2019 13:24:16 8164\n04.04.2019 08:38:09 7095\n12.05.2019 19:40:36 6677


Ғиёсов ИИБ ходимлари ўлдиргани айтилаётган фуқароларни “Худо урган” ва “тайини йўқ” деб атади | Qalampir.uz\nЖамият\t03 Август 15:01 33694\nСўнгги вақтларда Қорақалпоғистонда ички ишлар бўлимига олиб кетилган фуқаронинг вафот этгани, Деновда профилактика инспектори ёрдамчилари фуқарони ўласи қилиб дўппослагани кун тартибида бўлиб турибди.\nИчки ишлар ходимлари икки кишининг ўлимида айбланаётган бир вақтда ижтимоий тармоқларда Ички ишлар вазирлиги Матбуот котиби Шоҳруҳ Ғиёсовга тегишли аудио тарқалди. Унда Ғиёсов Қорақалпоғистон ва Деновдаги ҳолатлар юзасидан шахсий фикрларини билдирилган. ИИВ вакили сўзини одамлар ва ОАВга “тема” топилгани билан бошлаган, кейинроқ марҳумларни “тайини йўқ, Худо урган” деб атаган.\n“Aссалому алайкум, ҳурматли журналистлар! Мана, яна “тема” топилди. Қорақалпоғистонда, Сурхондарёда! Э-э-э-ҳ! Ҳеч ким ҳеч нарсани келиб текширмайди, сўрамайди. “Мана шундай бўлган экан”, деб кетди, мана. Майли, эшитинглар! Демак, Қорақалпоғистонда одам пневмониядан ўлиб қолган. Ҳақиқатан Ички ишлар органларига олиб келинган, ундан олдин кўчада ғирт маст-алас ётган. Бориб текширтирган, пешонасида жароҳати бўлган. Кейин радиога олиб келган, мазаси бўлмаган, олиб борган, ўлиб қолган. Уни прокуратура “полный” текширган, ходимнинг ҳеч қандай айби йўқ ва жиноят иши қўзғатилиши рад этилган. Онаси яна ёзган “Ички ишлар органлари урган”, деб. Ҳозир яна қайта текширилмоқда. Бу Қорақалпоғистондаги ҳолат бўйича”, дейди Ғиёсов.\nСурхондарёнинг Деновидаги ҳолат ҳақида гапирар экан Ғиёсов профилактика инспекторлари томонидан калтакланиши оқибатида вафот этган шахс “қотиллик” жинояти билан судланганига тўхталган ва уни “Худо урган”га чиқарган.\n“Деновдаги ҳолатдаги инсон ғирт Худо урган, ундан олдин “убийца” билан судланган одам. Уйида ҳам ҳеч кимга тинчлик бермайди. Доим жанжал! Ўзиям ундан олдин қаердадир калтак еган, ходимлар бориб уни олиб келган. Йўлда ҳам қаршилик кўрсатган. Қаршилик кўрсатгандан кейин нима қилади, куч ишлатади-да бизникилар! Ундан кейин уни қўйиб юборишган. Худо билади, нима қилган, қаерда юрган! Лекин ҳақиқатда жароҳатлардан ўлган. Aммо, қаерда жароҳатланган, нима бўлган?! Шифохонага олиб кетилаётганда, ўлишидан олдин “Мени милиция урди”, деган. Шунинг учун мана иккита ёш йигитлар, биттаси 1997 йил, биттаси 2003 йил бола – профилактика инспекторининг ёрдамчилари жувонмарг бўлиб кетди. Битта Худо урганни орқасидан. Ҳаммаси маст! Шунинг учун бир нарса ёзишдан олдин тил билан чопманглар! Озгина суриштириб кўринглар. Менга чиқинглар, сўранглар. Сизларга ўзим тушунтириб бераман, қандай ҳолат бўлган, нима бўлган! Бу ҳеч қандай расмий гаплар эмас, бу умумий хулоса! Расмийни қаерда керак бўлса берамиз”, деган Ғиёсов.\nВазирлик вакилининг юқоридаги фикрларни билдиргани ачинарли ҳолат. Инсон Худо урган, маст, судланган бўладими яшаш унинг олий ҳуқуқи. Унинг шу ҳуқуқини таъминлаши, бузилса, тиклаб бериши керак бўлган идора расмийси эса бировнинг ўлимига сабаб бўлган ҳамкасбларини бу тарзда, марҳумнинг ортидан ёмонотлиқ қилиш орқали оқлашга уринмоқда.\nМаълумот учун, Қорақалпоғистон ва Деновдаги ҳолатлар бўйича расмий маълумот берилди. Хусусан, Қорақалпоғистон прокуратураси терговга қадар текширув бошланганини маълум қилган. Бош прокуратура эса Деновдаги ҳолат бўйича Жиноят кодексининг 104 (Қасддан баданга оғир шикаст етказиш) ва 206-моддалари (Ҳокимият ёки мансаб ваколати доирасидан четга чиқиш) билан жиноят иши қўзғатилганини билдирди.\n22 Сентябрь 15:47 33184\n21 Сентябрь 12:00 27259\n21 Сентябрь 09:50 22692\n22 Сентябрь 16:48 21552\n23 Сентябрь 16:54 20485


"Ҳақиқат манзаралари. 100 мумтоз файласуф" китоби\nҲақиқат манзаралари. 100 мумтоз файласуф\nҚўлингиздаги китобда жаҳон фалсафасининг ХХ асргача яшаб ижод қилган мумтоз вакиллари ҳаёти ва қуйма фикрлари имкон даражасида жамланган. Мажмуа нафақат фалсафа ихлосмандлари, балки ўқувчиларнинг кенг оммаси учун ҳам тушунарли, фойдали ва қизиқарли бўлади деб умид қиламиз. Чунки мажмуадаги ибратли ҳаёт йўллари ҳақидаги маълумотлар ва пурмаъно фикрлар ўзини ўзи ислоҳ қилиш истагида бўлган, ҳақиқатнинг ранг-баранг манзараларидан завқ олишга қодир ҳеч бир кимсани бефарқ қолдирмайди. Дунё тафаккур хазинасидан бир заррасига китоб жавонингиздан ва, албатта, қалбингиздан жой ажратиш қарорини қабул қилганлигингиз муборак бўлсин!\nҲақиқат манзаралари, 100 мумтоз файласуф\nҚадриятнома ёхуд юз ўгитга юз ривоят\nОз-оз ўрганиб доно бўлур\nУммон остидаги дур\nЖамиятни илмий бошқариш ва ижтимоий-маданий технологиялар\nГапни гапир уққанга\nФилософские проблемы человека и общества\nХакикат манзаралари. 100 мумтоз файласуф\nЎзбекистон Республикасининг Жиноят-процессуал кодексига шарҳлар


Одам папилломаси вируси ҳақида биласизми? » “Нуробод” газетаси\nОдам папилломаси вируси ҳақида биласизми?\nТИББИЁТ / ТУМАНДА\nАёллар саломатлиги Ўзбекистон Республикаси соғлиқни сақлаш соҳасининг устувор йўналиши ҳисобланади. Шу нуқтаи назардан, бачадон бўйни саратони профилактикаси ва диагностикаси, аёлларнинг репродуктив саломатлигини асраш масалаларига ҳукумат ва Соғлиқни сақлаш вазирлиги катта эътибор беришади. 2019 йил октябрь - ноябрь ойларида Ўзбекистон Республикаси Соғлиқни сақлаш вазирлиги ЖССТ ва ЮНИСEФ кўмагида бачадон бўйни саратонига олиб келувчи ВПЧ "одам папилломаси вируси" га қарши 9 ёшли қизларни эмлаш режалаштирилмоқда.\nБачадон бўйни саратони бутун дунё бўйлаб аёллар ўлимига олиб келадиган, ВПЧ келтириб чиқарадиган энг кенг тарқалган саратон тури. ВПЧ га қарши эмлаш ва скрининги бачадон бўйни саратонининг олдини олиш учун тасдиқланган ва самарали чоралардир.\nБачадон бўйни саратони аёллар саломатлигига энг жиддий таҳдидлардан биридир. Ўзбекистонда бачадон бўйни саратони ҳар қандай ёшдаги аёллар орасида кўкрак саратонидан кейин иккинчи ўринда туради ва туғиш ёшидаги (15-44 ёш) аёллар учун кўкрак саратонидан кейин ўлимга олиб келувчи сабаблар орасида иккинчи ўринни эгаллайди. ЖССТнинг ҳисоб-китобларига кўра, ҳар йили Ўзбекистонда 1660 аёлда бачадон бўйни саратони пайдо бўлади. Шундай қилиб, папиллома вируси билан боғлиқ касалликларнинг асорати каттадир.\nАйни пайтда туман тиббиёт бирлашмасида ВПЧ га қарши эмлаш юзасидан олиб борилаётган ишлар бўйича мутахассислар билан суҳбатлашдик.\nҚувон АҲМЕДОВ — туман ДСЭНМ эпидемиология\n— ВПЧ — бу нима?\n— ВПЧ қисқартмаси "одам папилломаси вируси" жумласидан олинган. Бу турдаги вируслар гуруҳи инсон терисига ёки тананинг турли қисмларидаги шиллиқ қобиқларига шикаст етказади.\n— ВПЧга қарши вакцина нима учун керак?\n— Одам папилломаси вируси (ВПЧ)га қарши эмлаш бачадон бўйни саратонига чалинишнинг қарийб 90% ҳолатларининг олдини олишга имкон беради.\n— ВПЧга қарши вакцина қандай таъсир кўрсатади?\n— ВПЧга қарши эмлангач, инсон организми вирусга қарши аксил таначалар ишлаб чиқаради ва агар вирус қачондир организмга кирадиган бўлса, уни енга оладиган ҳимоя тизимини шакллантиради.\n— Вакцина хавфсизми?\n— Ҳа, ВПЧга қарши барча вакциналар қўллаш учун рухсат берилган энг хавфсиз вакциналар қаторига киради.\n— Вакцинанинг яроқлилик муддати тугамаганига қандай ишонч ҳосил қилиш мумкин?\n— Ҳар бир флаконнинг яроқлилик муддати вакцина ёрлиғида қайд этилган. Ота-оналар ва васийлар шифокорлардан уларга вакцина ёрлиғини кўрсатишларини илтимос қилишлари мумкин.\n— Вакцина бирон-бир ножўя таъсирга эгами?\n— Бошқа вакциналар ва доривор моддалар каби, ВПЧга қарши вакцина ҳам баъзан енгил ножўя таъсирларни келтириб чиқариши мумкин, жумладан: Инъекция ўрнининг қизариши, шишиб қолиши ёки оғриши кузатилади. Баъзи ҳолларда қизлар бош оғриғи, тана ҳароратининг бир оз кўтарилиши ёки умумий холсизликдан шикоят қилишлари мумкин. Бундай маҳаллий таъсирлар одатда бир кундан кўпга чўзилмайди ва хавф туғдирмайди.\nФармон Хушмуродов —\nтуман тиббиёт бирлашмаси оналик ва болаликни\n— Нима учун аксарият ҳолларда вакцина фақат қизларга таклиф этилади?\n— Бачадон бўйни саратони ВПЧ келтириб чиқарадиган касалликлар ичида энг кенг тарқалгани ҳисобланади. Шу боис ҳам ВПЧга қарши эмлаш дастурларининг асосий мақсади аёлларни ҳаёт учун хавфли бўлган касалликдан ҳимоя қилишдан иборат. ЖССТ ва аксарият мамлакатлардаги миллий органлар ВПЧга қарши эмлаш амалиётини биринчи навбатда 9 ёшли қизларга таклиф этишни тавсия қиладилар.\n— Агарда баъзи бир сабабларга кўра биронта бола вакцина билан эмланмай қолса нима бўлади?\n— Вакцина билан эмланмаган инсон ВПЧ инфекциясини орттириб олиши ва вирусни бошқа инсонларга юқтириши хатари юқори. ВПЧ инфекциялари ўткир учли кондиломалар ва саратон касаллигининг бир неча турлари ривожланишига олиб келиши мумкин.\n— Вакцина билан эмланишдан олдин ёки кейин тиббий кўрикдан ўтиш керакми?\n— Тиббий кўрикдан ўтиш шарт эмас. Саломатлигида муаммоси бўлмаган қизлар ВПЧга қарши вакцина билан эмланишдан олдин тиббий кўрикдан ўтишлари мажбурий эмас.\n— ВПЧ - вакцинаси инсоннинг репродуктив (фарзанд кўриш) функциясига таъсир этиши мумкинлигини тасдиқловчи бирон далил мавжудми?\n— Йўқ. ВПЧ - вакциналари репродуктив функцияга таъсир қилмайди. ВПЧ - вакцинага лицензия тақдим этишдан олдин олиб борилган клиник синовлар ҳамда вакцина жорий этилганидан сўнг унинг хавфсизлигини текшириш учун ўтказилган мониторинг ва таҳлиллар мазкур вакцина аёлларнинг репродуктив функцияларига ҳеч қандай зарар етказмаслигини тасдиқлаган. Бундан ташқари, ушбу вакцина бачадон бўйнининг саратон-олди шикастланиши ва бачадон бўйни саратонининг олдини олиши орқали репродуктив функцияларнинг ҳимояланган бўлишига ёрдам беради.\n— Бугунги кунда туманимизда ВПЧ "одам папилломаси вируси"га қарши эмлаш юзасидан қандай ишлар олиб борилмоқда?\n— Туман тиббиёт бирлашмаси томонидан 17 та бригада тузилган бўлиб бугунги кунда бригада аъзолари учун эмлашнинг мақсади ва эмлаш тартиби юзасидан ўқув семинарлар ташкиллаштирилмоқда.\n» Жисмоний фаоллик – замон талаби


18:30 08.09.2020 (Янгиланган 18:46 08.09.2020)\nТОШКЕНТ, 8 сен — Sputnik. Қозоғистон 2020-2021 йиллардаги маркетинг йилида ғалла ва унни анъанавий бозорларга – Ўзбекистон, Тожикистон, Туркманистон, Қирғизистон, Афғонистон, Эронга экспорт қилишда давом этади. Бу ҳақда республика қишлоқ хўжалиги вазирининг биринчи ўринбосари Айдарбек Сапаров маълум қилди.\nУнинг сўзларига кўра, бугунги кунда мамлакатда ҳосилнинг 60 фоизи йиғиштириб олинган. Бу ўтган йилгига қараганда кам эмас, шу боис Қишлоқ хўжалиги вазирлиги ғаллани чет элга сотишни тақиқлаш масаласини кўриб чиқмаяпти.\n“Биз дунёнинг 40 тача мамлакатларига экспорт қиламиз. Бу маркетинг йилида, 2020 йил июлидан 2021 йил июлига қадар саккиз миллион тонна ғаллани экспорт қилишни прогноз қилмоқдамиз”, - деди Сапаров. Унинг сўзларидан Sputnik Қозоғистон иқтибос келтирган.\nЭслатиб ўтамиз, аввалроқ Ўзбекистонда 2021 йилдан ғаллага давлат хариди нархини белгилаш амалиётидан тўлиқ воз кечилиши хабар қилинган эди.


Тошкентда байрамга бағишланган югуриш акцияси бўлиб ўтди\n13 Янв 2019 2655\nБугун, 13 январь куни Мудофаа вазирлиги ҳамда Жисмоний тарбия ва спорт вазирлиги билан ҳамкорлигида Ўзбекистон Қуролли Кучлари куч тузилмалари ўртасида «Соғломлаштириш акцияси» ўтказилди. Унда 300 нафарга яқин ҳарбий хизматчилар билан бирга профессионал спортчилар ҳам иштирок этди. Бу ҳақда Мудофаа вазирлиги матбуот хизмати хабар қилди.\nИштирокчиларнинг узоқ масофага югуриши олдидан «Ватанга Қасамёд» монументи пойига гулчамбар қўйилди. Эркаклар ва аёллар ўртасидаги мусобақага Қуролли Кучлар давлат музейи олдида старт берилди.\nФиниш чизиғи Халқлар дўстлиги майдонида бўлиб, икки манзил орасидаги масофа 10 километрдан ошди.\nБелгиланган маррага етиб келган иштирокчиларни ҳарбий хизматчилар, курсантлар ҳамда пойтахт аҳолиси ва меҳмонлари тантанали тарзда кутиб олдилар.\nЭркаклар ўртасида маррага биринчи бўлиб, Мудофаа вазирлиги Спорт клуби вакили Шохруҳ Давлатовга насиб этган бўлса, аёллар ўртасида биринчиликни Мудофаа вазирлиги спорт клубининг яна бир ёрқин вакили Катя Тунгускова қўлга киритди.\nҒолиб ва совриндорлар қимматбоҳа совғалар ва фахрий ёрлиқлар билан тақдирланди.


АҚШ иқлим бўйича Париж келишувидан чиқди\n01:13 / 02.06.2017\nАҚШ президенти Дональд Трамп АҚШни иқлим бўйича Париж келишувидан чиққанини эълон қилди. Бу ҳақда у Оқ уйда ўтказилган матбуот анжуманида маълум қилди.\n“Биз Париж келишувидан чиқамиз. Аммо Париж келишувига яна қайтиш учун ёки Америка бизнеси, ишчилари, одамлари ва солиқ тўловчилари учун адолатли шартлар бўлган мутлақо бошқа келишувларга қайтиш учун музокаралар бошлаймиз”, — деди АҚШ президенти.\nТрамп Қўшма Штатларнинг кейинги ҳаракатлари улар “адолатли келишув”га эришиши билан боғлиқлигини таъкидлади.\nАввалроқ АҚШ президенти Дональд Трамп сайловолди кампанияси давомида АҚШни Транс-Тинч океани шериклиги келишувидан олиб чиқишга ваъда берганди ва у бу ваъдасини бажаргани, энди эса АҚШни Париж иқлим келишувидан олиб чиқишни режалаштираётгани маълум қилинган эди.\nАҚШнинг иқлим келишувидан чиқиши қандай оқибатларга олиб келади?


Kutubxona - Hakim Nazir. Oqibat (hikoya) / Kiril\nSiz shu sahifadasiz: Hakim Nazir. Oqibat (hikoya) / Kiril\nМуаллифҲаким Назир Асар номиОқибат (ҳикоя)\nТуркумларКутубхона  Xалқлар - Ўзбек/совет адабиёти Бўлимлар - Болалар ва ўсмирлар адабиёти  Муаллифлар - Ҳаким Назир  Услуб - Наср Шакл - Ҳикоялар Ёзув - Кирил\nТилЎзб Ҳажм15KBБезатишUzgen (admin@kutubxona.com) Қўшилган2011/08/18 Манбаhttp://www.ziyouz.com/index...\nLotin yozuvda Ҳаким Назир\nАзиза хола айвон тўридаги ўринда чўзилиб ётганди. Тепасида қўшниси Лазокатхон пайдо бўлди. Ўзига оро бериб, ясаниб юрадиган бу лобар, қувноқ аёлнинг йўсини бўлакчароқ, феъли айниганроқ эди. Аммо қўшнисининг лоҳас тортиб ётганини кўраркан, бирдан юзида ачиниш пайдо бўлди.\n— Ия, ия, эгачи! Мен сизни чақиртиргандим. Меҳмонларимни ширин суҳбат билан хурсанд қилиб ўтирарсиз, деб. Чиқмадингиз. Нима бўлди сизга?\nАзиза хола ориқ гавдасини аранг кўтарди. Лазокатхон билан кўришгач, боди қўзғалганидан қимирлаёлмай қолганини айтиб, узр сўради. Лазокатхон эгачисининг билагини ушлаб кўрди. Томир уриши бежолигини сезди. Дарров ўз уйида қон босимини ўлчайдиган асбобини олиб чиқди. Ўлчаб кўргач, қон босими ҳам кўтарилганини билдирди. Азизахоннинг нозиклигини, соғлигидан бот-бот шикоят қилиб туришини билгани учун ачиниб кетди:\n— Ўзингизни ортиқча уринтиргандирсиз-да. Энди эҳтиёт бўлинг. Худо шифо берсин. Сизга ким қараётибди ўзи? — деб у ёқ-бу ёққа аланглаб олди. Уй ичида ҳеч ким кўринмагач, сўради. — Қани болалар?\nАзиза хола бироз ўйланиб тургандан сўнг:\n— Кетишганди... — деб қўйди.\n— Қаёққа? — деди Лазокатхон сергак тортиб.\n— Ҳалиги... Янги жойга...\n— Тушинтириброқ гапиринг-чи. Қанақа янги жой?\nАзиза хола қўшнисининг синчковлигини, қизиққан нарсасини аниқламагунча қўймаслигини биларди. Шунинг учун борини айтишга мажбур бўлди. Гап ўғли билан келини устида кетаётганди. Келиннинг отаси тузуккина тадбиркорлардан экан. Ишлари юришиб кетгандан кейин сахийлиги тутибди. Қизига яқиндаги домдан бир квартира олиб берибди. Азиза холанинг кўҳна, тор, пастқам ҳовлисида сиқилиброқ яшашаркан. Хонадоннинг отаси ўғли билан келини турадиган битта хонани икки хонага айлантириб бериш ҳаракатида экан-ку, бу иш ҳадеганда бита қолмаётган экан. Шу сабаб янги квартирага кўчишга чоғланган келиннинг раъйини қайтариб бўлмаган. Ўз-ўзидан ўғли Ўктам ҳам рафиқаси кетидан эргашган.\nБу янгиликни эшитаркан, Лазокатхоннинг шахло кўзлари қинидан чиқаёзиб, жиғи-бийрони қайнаб кетди.\n— Ана, холос! Наҳотки, шуни кўра била туриб йўл қўйсанглар-а! Хўжайинингиз ҳам индамай қўйиб бердиларми?\n— Хўжайин буларни кўчганини билмай қолди. Командировкага кетганди.\n— Командировкадан қачон қайтади?\n— Узоқроқ муддатга кетганла...\n— Шундоқ экан, ахир болаларингизга: «Даданг келсин бир гап бўлар. Мени ёлғиз ташлаб кетманглар», — деб айтмабсиз-да?\n— Айтувдим. Тез-тез келиб турамиз, деб ваъда беришди. «Ҳозирча боғчасига бормасдан, ёнингизда турсин», — деб боласини қолдиришди.\nШу чоғ ошхонадан ушшоққина бир қизча чойнак кўтариб чиқиб, буларнинг олдиларига келтириб қўйди. «Ҳой, Жажжи, дастёрчилик сенга қолдими, айноний!», — деб Лазокатхон қизчани бағрига босиб, пешонасидан ўпиб қўйди.\n— Бу Жажжининг ёнингизда ҳамроҳ бўлиб тургани яхши. Лекин қозон-товоққа, ўй-жойга қараш, касалингизга малҳам қўйиш бунинг қўлидан келмайди-ку! Фарзандлар шуни ўйлашмагани қизиқ. Ўзингиз ҳам айтишга андиша қилгансиз-да, албатта. Феълингиз маълум. Ортиқча тортинчоқ, хоксорсиз! Улар сизнинг бўшанглигингиздан фойдаланишган. Ҳа, эгачи, ўз оналик қадрингизни билмасангиз шунақа бўлади. Келинингиз юзсизлик қилган бўлса ўғлингиз ўйлаши, онаизорига раҳм қилиши керак эди!\nЛазокатхон эгачисининг томирлари тортишиб қолган оёғини силаб-сийпаб қўйди. Албатта, доктор чақириб қаратиш зарурлигини айтди. Ўктамни қандай топишни сўради. Азиза хола унга дераза токчасида турган дафтарчани кўрсатди. Лазокатхон дафтарчани варакдаб, Ўктам ишхонасига тегишли бир-иккита телефонни топди-да, қоғозга ёзиб олгач, чиқиб кетди.\nОрадан кўп вақт ўтмай қўшни қизи кириб келди. Қош-кўзлари онасиникига ўхшаш попукдаккина, чаққон ҳаракатли бу тийрак қиз айвонга кўтарилиб қараганда, холасининг кўзи илинган экан. Овоз чиқармасдан ёнига борди. Пашша қўнмасин деб юзига дока ёпди-да, секин пастга тушди. Бурчакда турган супургини қўлига олиб, хазон, чўп-хаслар ивирситган ҳовлини супуришга тушди. Шундан сўнг ҳовлига аста-аста шакароб қилиб сув сепа бошлаганди, айвондан Азиза холанинг овози чиқди.\n— Вой, Доно қизим, нима қилиб уриняпсан? Доно югура бориб, кўришди:\n— Тузукмисиз, холажон? — деди. — Сизга ёрдам бергани чиқувдим. Айтинг, овқатингизни пишириб берай.\nАзиза хола овқатга иштаҳаси йўқлигини айтди. Донони овора қилгиси келмади. Доно бўлса қаттиқ туриб олди:\n— Аяжоним тайинлади: «Холангга хўрди мастава қилиб бергин, қатиқлаб ичсин», — деб.\nШуни айтиб ошхонага кириб ишга уннай кетди. Жажжи қиз унинг ёнида пилдираб юраркан, Доно: «Бизникидан қатиқ опчиқасан», — деб унинг қўлига шиша идиш тутқизди.\nБир пайт Лазокатхоннинг ўзи чиқди. Қизининг қилаётган ишини кузатиб, маъқуллади. Эгачисидан эса кўнгли безовталигини яширмади:\n— Ўғлингизни ишхонасига икки-уч марга қўнғироқ қилдим. Тополмадим. Қаёққаям кетган, дейишди. Уларга: «Ўктамни ойиси касал, тезда етиб келсин», деб тайинладим. Дараги бўлмадими?\nЛазокатхон тиқ этса эшикка қараб, эгачиси ёнида ўтирди. Қизи пишириб келган маставадан қистаб-қистаб ичирди. Қош қорайганда ўрнидан қўзғалди-да:\n— Ўғлингиз қай вақтда келсаям Жажжидан менга хабар беринг. Албатта, уни кўришим керак, — деб тайинлади. Донони эса касалнинг ёнида тунаш учун қоддирди.\nЭртаси у поликлиникага қўнғироқ қилиб, доктор чақирди. Пешинга яқин доктор келганини билиб, эгачисиникига чиқди. Доктор касални кўриб, даволар белгилаб, дорилар ёзиб, энди жўнаёгганида, ҳеч нарса билмагандай силлиққина бўлиб, Ўктам кириб келди. Эшикда «Тез ёрдам», уйда доктор билан Лазокатхонни учратиб, нақ капалаги учган йигит, изза бўлганидан ўзини аранг босган ҳолда:\n— Ия, ойижон, сизга нима бўлди? — деб онаси қошига қучоқ очиб келди. Онаси эса одатдагича вазминлик билан «сал тоби қочгани»ни билдирди.\nЭгачисининг беғам, бепарво ўғилга қилган бундай беозор муомаласини ҳазм қилолмаган Лазокатхон:\n— Касални яширсанг иситмаси ошкор қилади. Тўгрисини айтавермайсизми, эгачи! — деб зарда қилди. Кейин Ўктамга юзланди: — Салгина тоби қочганмас. Олдиндан силқовланиб юрарди онанг. Энди росмана касал бўпти. Бод. Хафақон. Ҳа, бу касаллари олдиндан безовта қилиб юрганини билмасмидинг? Шу ярим жон онани ёлғиз ташлаб кетишга қандай виждонларинг қабул қидди-а?! Бориб турган оқибатсизлик эмасми — бу?!\nЎктам кутилмаган оғир дашномларни нақ ўтакаси ёрилгудай бўлиб эшитди. Бу тўғрисўз, шарттаки қўшнига хиёл бўлсин терс жавоб бериши мумкинмаслигини биларди. Шу билан баробар ўз айбига рўйи-рост иқрор бўлишга ҳам тили бормасди. Ўзини аранг босди. Икки қўлини кўксига қўйган ҳолда зўраки табассум билан:\n— Шунақа бўп қолди, опоқижон. Айбга қўшмайсиз. Яқин жойга кўчганмиз, тез-тез хабар олиб турадиган бўлиб. Аксига шу кунларда у ёқда иш кўпайиб кетиб, ушланиб қолдим...\n— Ҳа, демакки ўзингиздан ортмай қолибсиз-да. Биламан, турмушда ҳар хил фарзандлар учрайди. Бир хиллари ўз шахсий манфаатларини биринчи ўринга қўйишади, ўз ҳузур-ҳаловатларига берилиб кетишадию, ота-она олдидаги фарзандлик бурчларига рахна солиб қўйишади. Наҳотки, сен мўмин-мусулмон фарзанди бўлатуриб, ўшанақа бетайин, бетавфиқлар қаторига кирсанг?!\n— Мендан хатолик ўтган бўлса кечиринг, опоқижон! — деб яна эгилиб-букилди Ўктам.\n— Менга қара, отанг қуриб берган бу уй торлик қилиб қолдими? Сизларнинг бу ердан кўчиб кетишларингга ота-онанг рози бўлишганмиди?\nЎктам мушкул саволга рўпара келиб, довдиради.\n— Энди, опоқижон... Унча қаршилик қилишмовди... — деб чайналди.\n— Шунақа дегин? — деди Лазокатхон гумонсираган ҳолда. Кейин сиз нима дейсиз дегандай Азиза холага тикилди.\n— Ҳа, энди... Шунақа... Бўлар иш бўлди... Қаерда бўлишсаям омон бўлишсин, — деганча Азиза хола дудмол жавоб қилди.\nЭгачисининг жавоби Лазокатхонни қониқтиргани йўқ, албатта. Қониқтирмадигина эмас, болаларини бунчалик ўз ихтиёрларига қўйиб бериши, болажонлик қиламан деб оғирликни ўз зиммасига олавериши, серандишалиги ўтиришмади Лазокатхонга. Уйидан хабар олиш учун чиқиб кетаётиб, Ўктамни бир чеккага имлади-да, деди:\n— Саволимга тўғри жавоб бермадинг, бола. Даданг командировкадан қайтсин, гаплашайлик-чи, нима деркинлар?..\nЎктам буни жиддий огоҳлантиришдай қабул қилди-ю, юрагини ғулғула босди...\n"http://www.kutubxona.com/wiki/index.php?title=Hakim_Nazir._Oqibat_(hikoya)_/_Kiril&oldid=3221" dan olindi\nTurkumlarAsarlarOʻzbek sovet adabiyotiBolalar va oʻsmirlar adabiyotiHakim NazirNasrHikoyalar\tAdabiy Shakllar


Россиядаги меҳнат муҳожирлари...ишсиз қолишадими? - BBC O'zbek\nРоссиядаги меҳнат муҳожирлари...ишсиз қолишадими?\nImage caption Ҳар ишга тайёр муҳожирлар\nРоссияда давом этаётган иқтисодий инқироз меҳнат бозорининг кескин қисқариб кетишига олиб келмоқда.\nТуб аҳоли ўз ишларидан айрилар экан, муҳожирларнинг иш ўринларига кўз тикишяпти.\nБу ҳақда "Независимая газета" нашри ёзди.\n"W-City Community Research" тадқиқот маркази текширувлари 2016 йилнинг биринчи кварталида меҳнат бозорида маҳаллий ишчи кучларининг 15 фоизга ортганини кўрсатади.\nРоссияликлар муҳожирларни савдо-сотиқ, транспорт, қурилиш ва бошқа соҳалардан фаоллик билан четлатиб, уларнинг иш ўринларини эгаллашга ҳаракат қилишмоқда, - дейилади мақолада.\nСавдо соҳасида фаолият юритаётган муҳожирлар сони 54 фоизга қисқарганлиги иддао қилинади.\nЯна ҳам "қорароқ" ишлар\nЎз иш ўринларини маҳаллий аҳоли вакилларига бўшатиб бераётган муҳожирларнинг аксарияти ўзларини қора ишларга уришган.\nБунинг натижасида муҳожирларнинг қоровуллик, боғбонлик, юк ташувчилик каби энг кам ҳақ тўланадиган ишларга жойлашишлари ҳам қийинлашгани маълум қилинади.\nБу ўзгаришлар Ростов вилоятида меҳнат қилаётган марказий осиёлик муҳожирларнинг кундалик ҳаётига қандай таъсир кўрсатаётганини ўрганишга ҳаракат қилдик.\nМаълум бўлишича, бугун муҳожирларнинг турли хил фирмаларга расман ишга жойлашишлари деярли имконсиз.\nКўплари ёлланма ишчи сифатида фаолият кўрсатишади. Бу эса уларнинг келажакда ўз иш ўринларини йўқотишларига сабаб бўлиши мумкин.\n"Бугун ҳеч ким биздан ишимизни зўрлаб тортиб олаётгани йўқ, аммо фирмаларга расман ишга жойлаша олмаётганимиз эртага панд бериб қўйиши мумкин,- дейди Ростов шаҳри "Донстрой" фирмасида ёлланма ишчи бўлган Дилшод исмли муҳожир. Биз иш кўпайган пайти ёлланиб ишлаймиз. Россия фуқоролари эса расман ишга киришади. Улар кўпайиб кетишса, ёлланма ишчиларга ҳожат қолмайди. Биз ўз-ўзидан ишсиз қолаверамиз. Ўтган қишни уйида ўтказиб келганларнинг кўпи баҳорда иш топа олмай анча сарсон бўлишди. Ҳозир уёқ-буёқда бир-икки кунлик ишларни топиб қилиб юришибди. Иш жойини йўқотишдан қўрқиб икки -уч йилдан бери ватанига кетмаётганлар ҳам бор",- дейди суҳбатдошимиз.\nУйларни "евро" услубида таъмирловчи уста Владимир муҳожирларни арзон нархда ишлаётганликда айблайди.\n"Бир неча марта нақд бўлиб турган ишимни ўзбек ва тожиклар арзонга шартнома тузиб, тортиб олишди. Ишлари сифатли эмас, тез битириб кетишга ҳаракат қилишади. Бир неча жойда кам иш ҳақига ишламай, бир ишни қимматроқ ва сифатлироқ қилишса бўлмайдими? Нега мен ўз уйимда туриб, бегоналар дастидан зарар кўришим керак? Улар халақит беришмаса, биз ўзимиз хоҳлаган нархда шартнома тузамиз. Муҳожирларсиз ҳам эплаймиз. Ҳозир қурилишда ишлайман деганлар кўп. Бизнинг ҳам бир неча бригадаларимиз бекор юришибди",- дея нолийди Владимир.\n"Донстрой" фирмаси ишбошқарувчиларидан бири Сергей аксинча марказий осиёлик муҳожирлар билан ҳамкорлик қилишнинг қулай томонлари ҳақида сўзлайди.\n"Ўзбек ва тожик йигитлар билан бир неча йилдан бери ҳамкорлик қиламиз. Бунинг фойдали томонлари кўп. Биринчидан, улар нисбатан арзон нархларда ишлашади. Сифат даражаси ҳам фирма талабларига жавоб беради, нолийдиган ери йўқ. Иккинчидан, келишилган ишни ўз вақтида битиришади. Чунки улар ишдан бошқа нарсани ўйлашмайди. Ишхонага ўз вақтида келишади, сабабсиз кетиб қолиш ҳоллари деярли учрамайди. Учинчидан, турли хил талаблар билан бошимизни қотиришмайди... Албатта, иқтисодий инқироз шароитида ҳеч кимга осон бўлаётгани йўқ. Нафақат муҳожирлар, балки кўплаб Россия фуқоролари ҳам ўз иш ўринларини йўқотишмоқда. Маҳаллий ишчи кучлари сони ортиб бориши натижасида, муҳожирлар меҳнатига бўлган талаб сусайиши мумкин. Аммо улар бутунлай ишсиз қолишмайди деб ўйлайман",-дейди у.


Давлатойдан Давлатбойга… « Ўзбекистон Халқ Ҳаракати\n07 August 2012 - 11:00\nҚиссадан ҳисса шуки, инсон, у оддий фуқаро бўладими, давлат арбоби бўладими, “давлатойнинг” изидан қувиб юришни, яъни дунё мол мулкини, амалу мансабни қўлга киритишни ўз ҳаётининг ягона мақсади қилиб олмаслиги керак. Чунки булар ҳеч кимга вафо қилмайдиган “қадриятлардир”. “Давлатой”нинг мол мулк ва мансаб маъносига келишига далил инсоннинг ўз фикри эмас, аксинча Қуръони Каримнинг таърифидир. Хашр сурасининг 7 -оятида давлат бойлар орасида қўлдан қўлга ўтиб юрадиган мол мулк сифатида таъриф қилинади…\nБу илоҳий ҳақиқат ҳеч қачон бизнинг замонамиздаги каби яққол кўзга ташланмаган бўлса керак. Инсоният тарихида мол мулк ва салтанат, яъни давлатни ташкил қиладиган бу омиллар учун кураш доимо мавжуд бўлиб келган бўлсада, бу кураш ҳеч қачон бугунги каби давлат манфаатларини байроқ қилиб, дунё миқёсидаги урушларга сабаб бўлмаган эди. Шундай экан, давлат нимаю, унинг манфаати нима, деган савол устида бироз мулоҳаза қилсак арзийди, албатта.\nДавлат нима деган саволга оддий қилиб давлат давлатда, дейиш ва харитага қараб мана бу ерда Фалонистон давлати жойлашган, дея жавоб бериш мумкин. Бундай деган кишига “ўша Фалонистон”га бориб, “давлат”ни ўз кўзингиз билан кўриб келсангиз, десангиз, “Фалонистон”га борган одам давлатни тополмай роса сарсон саргордон бўлади. Тўғри у “Фалонистонга” қадам босганда бу давлатнинг тупроғига қадам босган бўлади, аммо у давлатнинг ўзини қаёқдан топади? “Фалонистон” фуқароларидан “давлатларинг” қаерда, деб сўраса бемаънилик бўлади. Чунки ўзи шу давлатда турган бўлади, айни пайтда давлатни топа олмай ҳайрон…\nКўчалар, улардаги бинолар, қомат кериб турган миршаблар (милиционерлар), идоралар, вазирликлар, давлат корхоналари…буларнинг барчаси давлатга оиду, аммо давлатнинг ўзи йўқ ўртада. Бир нарса бир кишига оид бўлса, унинг эгасини топиб келинг дейилганда, ўша киши топиб келинади. Аммо ҳамма нарса давлатга оид бўлсаю, давлатнинг ўзини топиб бўлмаса? Ажойиб ва ғаройиб бир ҳол бу….\nДавлат ҳақиқатдан ҳам мавҳум нарсадир. Шунинг учун ҳам уни излаб топиш у ёқда турсин, уни таърифлаш ҳам қулай иш эмас:\n“Госуда́рство — высший политический институт общества, задача которого состоит в обеспечении соблюдения прав и реализации интересов лиц, проживающих на одной территории, на которой государство обладает суверенитетом (территория, на которую распостроняется суверенитет называется страной) взаимоотношения между ними регулируются на основе единых законов (или традиций), осуществляется охрана границ; регулируются тем или иным образом взаимоотношения с другими государствами и народами”\n“Необходимо сказать, что ни в науке, ни в международном праве не существует единого и общепризнанного определения понятия «государство»” (wikipedia.org)\nАйтиш керакки, илмда ҳам, халқаро ҳуқуқда ҳам давлатнинг умумий ва ягона таърифи йўқдир….\nБу иқтибосни тушуниб олишни ўқувчининг ўзига ҳавола қиламиз. Фақат бу ерда айтилгани каби “давлат” ҳар доим ҳам ўз фуқароларининг ҳуқуқларини ҳимоя қилувчи восита ҳисобланмайди. Таъбир жоиз бўлса, давлат бир нарсанинг ўзи ва соясига ўхшайди. У нарсанинг сояси кўринади, аммо ўзи кўзга ташланмайди. Бир ерда бир давлат ўртага чиқиши учун камида бир халқ ( у бир ёки бир неча миллатдан, яъни қавмдан иборат бўлиши мумкин), катта ёки кичик ҳудуд ва шу давлат деб аталувчи кўзга кўринмайдиган махлуқга хос қонун қоидалар (ҳокимият) бўлиши керак. Маълумки халқ ва ҳудуд инсонлар ишлаб чиққан “маҳсулотлар” ҳисобланмайди. Гарчи инсонлар ўз давлатларининг ҳудудини (унинг чегараларини) кенгайтириши ёки торайтириши мумкин. Инсонлар қонун қоидалар ўйлаб топиш орқали давлат тузулишига ўз ҳиссаларини ҳам қўшишлари мумкин. Албатта, агар илоҳий қонун ва қоидаларни тан олмасалар, уларнинг бу ҳиссаларини тўлиқ, дейиш ҳам мумкин. Бу ҳолда давлат ўз фуқароларини асир олган кўзга кўринмайдиган ёвуз кучга айланади (фишистик, коммунистик давлат). Акс ҳолда давлат ҳақиқий маънода инсонларни (агар у саҳиҳ эътиқоднинг қонун ва қоидаларига асосланган бўлса) ҳимоя қиладиган соябон ҳолига келади. Давлат учун яна муҳим бўлган нарса ҳокимият омилидир. Инсоний ҳокимият ҳам бир инсон ёки инсонлардан ташкил қилган турли тоифаларнинг (буржуазия, ишчи синфи ва ҳк) истакларига қараб турли шаклда бўлиши мумкин (қироллик, социалистик, диктатура ва ҳк).\nАйтилган бунча гапдан кейин ҳам давлат нима ўзи, деган савол муҳкам бўлиб қолаётганини биламиз. Муҳтарам ўқувчи, гапни айлантирмай унга ўзингиз таъриф берингчи, дейишга албатта ҳақлидир. Давлат менинг назаримда асос эмас, воситадир. Шунинг учун ҳам давлат муқаддас ҳисобланмайди, яъни у тенгсиз бир севги ва эҳтиромга лойиқ эмасдир. Давлатнинг “парчаларидан”дан ҳисобланадиган мол мулк ва ҳокимият масаласида уруш жанжал қиладиганларнинг дунё гўзали “Давлатойнинг” орқасидан қувиб, қўли очиқ қолганлар ҳолига тушиши эса муҳаққақдир…\nДавлат воситадир ва у инсон эътиқоди, ақли ва закосининг хизматчисидир. Давлат инсонга берилган мана шу фитрий хусусиятлар туфайли шаклланади. Давлатнинг у ёки бу шаклда бўлиши ҳам мана шу фитрий хусусиятларга боғлиқ бўлади.\nСиёсатни давлат бошқарувининг воситаси дедик…\nДавлатни жамиятни шакллантиришнинг воситаси деймиз. Яъни, сиёсат давлатга, давлат эса инсон ва жамият ҳаётига оид омилларга хизмат қилади. Давлатни ўз хизматчиси ҳолига келтирадиган омилларнинг энг муҳимлари эътиқод (мафкура), ҳуқуқ, адолат ва ахлоқдир. Мана шу тўрт омилни давлатга “эгалик” қиладиган қадриятлар дейдиган бўлсак, бу ҳолда давлатнинг ўзи бешинчи, сиёсат эса олтинчи қадрият даражасига тушиб қолади. Шунча гапдан кейин ҳам Давлатойга маҳлиё бўлишни ёки Давлатбойга қул бўлишни истайдиганларга афсусланишдан бошқа қандай муносабат билдиришимиз мумкин?\n5 август 2012 йил, Истанбул


05 декабр 2021, Тошкент вақти: 06:21\nАҚШ ва Европа Иттифоқида Pfizer/BioNTech вакцинаси билан аҳолини эмлаш ишлари бошланган.\nЖаҳон соғлиқни сақлаш ташкилоти - ЖССТ АҚШнинг Pfizer ва Германиянинг BioNTech ширкатлари ҳамкорликда ишлаб чиқарган коронавирусга қарши вакцинани фавқулодда қўллашга рухсат берди. Ташкилот Pfizer-BioNTech вакцинаси хавфсизлик ва самарадорлик бўйича талабларга жавоб беришини билдирган.\nЖССТ коронавирусга қарши ишлаб чиқилган вакциналар орасида биринчи бўлиб Pfizer-BioNTech вакцинасини қўллашга рухсат берди. Энди, ЖССТнинг расман билдиришича, ҳар бир давлат ўз ички талабларидан келиб чиққан ҳолда, бу вакцинани қўллаш ва аҳолини эмлаш ишларини бошлаши мумкин.\nЖССТнинг қарори ЮНИСЕФ каби халқаро ташкилотларга бу вакцинани жаҳон давлатларига тарқатишга имконият яратади.\nАввалроқ ЮНИСЕФ коронавирусга қарши 2 миллиард вакцина сотиб олиш режасини эълон қилган эди.\nБугунги кунда жаҳонда коронавирусга чалинганлар сони 83 миллиондан, ўлган беморлар сони 1,8 миллион кишидан ошди.\nАҚШ ва Европа Иттифоқи ўтган ойда Pfizer-BioNTech вакцинаси билан аҳолини оммавий эмлаш ишларини бошлаган.\nАйни пайтда Россия коронавирусга қарши ўзи ишлаб чиққан "Спутник V" вакцинаси билан аҳолини эмламоқда.


“Zo’r” кўрсатувлар жонингизга тегмадими? - Zamin.uz\nБугун телевидение рейтингида хусусий каналлар етакчилик қилаётгани сир эмас. Аммо улардаги айрим кўрсатувлар моҳияти маънавиятимиз, миллий менталитетимизга ёт экани кўпчиликни ташвишлантирмай қўйди. Савол туғилади: олди-қочди кўрсатувлар билан томошабин эътиборини жалб қилишдан канал маъмуриятига нима наф?\nZo’r TV каналида эфирга узатиладган “Hello Africa” ва “Aldama meni” каби кўрсатувлар кўпчиликнинг жонига теккани рост. Шу боис “Facebook” ижтимоий тармоғида томошабинлар Маданият вазири Озодбек Назарбековдан маданиятсизлик ва бемаъниликни тарғиб қилувчи бу каби шоулар устидан назорат ўрнатишни сўрашган.\nБошловчилар савияси, мулоқотда фойдаланган сўзлари ва ҳатти-ҳаракати киши таъбини хира қилса, кўрсатув давомида тирик жониворлардан фойдаланиш, уларни кўнгилочар шартларнинг бир предмети сифатида кўриш дилхираликни икки ҳисса оширади. Биз фарзандларимизга чумолига ҳам озор бермасликни ўргатсак-у, улар соатлаб ахмоқона дастурлар билан заҳарланса, додимизни кимга айтамиз? Тўғри, “Ёқмаса, болангни бундай кўрсатувларни кўришдан чегаралаб қўй”, дегувчилар ҳам топилади. Биз-ку фарзандимизга бундай чегарани қўярмиз, аммо бундай ахмоқона кўрсатувларни оммага “илинаётган”ларни ким чегаралайди?\nРивожланган мамлакатларда болаларга сифатли мазмундаги ОАВни танлаш учун бошланғич синфлардаёқ медиасаводхонлик дарслари ўтилади. Бу амалиётни биз ҳам ўрганмасак, келажагимизни қутқаришга кеч қоламиз, шекилли. Сиз нима дейсиз, фикрдош?\nМанба: fikrat.uz “Замин” янгиликларини “Telegram”да кузатиб боринг\nОзодбек Назарбеков: "2019 йилда давлат тадбирлари концерт дастурлари жонли ижрода ўтади"\nЎзбекистонда туризмни кечаю кундуз тарғиб қилувчи халқаро телеканал очилади\nМуҳаммедова ва Омонуллаева ҳақидаги кўрсатув қачон эфирга берилиши маълум қилинди\nMY5 телеканалида Насиба Мақсудова хотирасига бағишланган кўрсатув намойиш этилади\nШавкат Мирзиёев Фарғонада йиғилиш ўтказмоқда: «Мақтов керак эмас»\nҚизим эшик очади... (Ибратли ҳикоя)


2018 йил 19 март куни Президентнинг «Халқаро шартномаларга қўшилиш тўғрисида»ги қарори қабул қилинди. Бу ҳақда «Ҳуқуқий ахборот» канали хабар бермоқда.\nСайтимизда шу давргача Ўзбекистон ҳукуматидан ҳеч бир расмий вакил “Америка овози” ёки шу сингари хорижий ахборот воситалари билан очиқ ва юзма-юз мулоқот қилмагани, биринчи бор Ўзбекистон республикаси Бош вазири ўринбосари, Хотин-қизлар қўмитаси раиси Танзила Норбоева бугунги демократик ислоҳотларнинг амалдаги намойишини кўрсатган ҳолда хориж ОАВга интервью бергани ҳақида хабар бергандик.\nХўжаободлик Мунира исмли аёл қўшни Булоқбоши туманида яшовчи бир енгилтабиат йигитни роса овори сарсон қилди. Аввал танишдилар. Шакаргуфторлик ҳам бўлди. Сўнг жазман товламачилик йўлига ўтди – йигитдан пул талаб қила бошлади. Бошида камроқ. Кейинроқ кўпроқ. Сўраган пулни бермаса, йигитни шарманда қиламан деб қўрқитди: уйингга, маҳаллангга, иш жойингга бориб жанжал кўтараман. Йигит чидади. Аёл энди дўқ-пўписага онасини ҳам шерик қилиб олди.\nБугун, 21 март куни Наврўз умумхалқ байрамининг асосий тадбирлари «Ўзэкспомарказ» кўргазмалар мажмуасида бўлиб ўтмоқда.\nЭскидан – янгисигача муддат қанча?\nЭски намунадаги ҳайдовчилик гувоҳномасидан қачонгача фойдаланишим мумкин? Бу саволга Ўзбекистон Адлия вазирлиги томонидан телеграммдаги Huquqiy axborot каналида шундай жавоб берилди:\nТошкентда Наврўз сайли қаерларда ўтказилади?\nПойтахтимизнинг ҳар бир тумани марказида 21 март куни соат 10:00дан 18:00га қадар байрам тантаналари бўлиб ўтади.


Яна фожиа: учта ҳудудда 6 нафар...\n25.11.2019 09:54 0 1891\n24 ноябрь куни Андижон вилояти, Улуғнор тумани ҳамда Тошкент вилоятининг Оққўрғон туманида яшовчи 6 нафар фуқаро (2 нафар эркак, 3 нафари аёл, 1 нафари вояга етмаган қиз) газ ускуналаридан ва иситиш мосламаларидан фойдаланишда хавфсизлик қоидаларига риоя қилмаганликлари оқибатида ис газидан заҳарланган.\nЖабрланувчилар ўзларини нохуш ҳис қилиб, шифохона ёткизилган. Бу ҳақда Бош прокуратура матбуот хизмати хабар бермоқда.\nУшбу холатлар юзасидан прокуратура органлари томонидан тергов олди текширув харакатлари олиб борилмокда.\n«Ҳурматли фуқаролар! Бундай кўнгилсиз ҳодисаларни олдини олиш мақсадида газ ускуналаридан ва иситиш мосламаларидан фойдаланишда ёнғин ва хавфсизлик талабларига қатъий риоя қилишингизни сўраймиз» дейилади прокуратура хабарида.\nАндижон Тошкент вилояти ис гази


ЎзА - Бўлажак келин-куёв энди тўйхона қидириб юрмасин\nБўлажак келин-куёв энди тўйхона қидириб юрмасин\n03.07.2018 10:31 Чоп этиш версияси\n“Мойариқ” МФЙ раиси:\n– Авваллари тўйлар хонадонларда бўлиб ўтган. Ҳовлилар ўрнига кўп қаватли уйлар қурилгани боис турли маросимларни тўйхоналарда ўтказиш анъанага айланди. Бу жуда қулай эканини таъкидлаган ҳолда, ресторанларнинг нархига эътибор қаратадиган бўлсак, харажатлар миқдори анчага кўпаяди. Сўнгги вақтлардаги тўй тадбирларини ихчамлаштириш, шароитдан келиб чиқиб камхарж тўйлар ўтказиш борасидаги тарғиботлар ўз самарасини бермоқда. Ҳовлида яшайдиган юртдошларимиз “наҳорги ош”, “келин базми”, “бешик тўйи”, “қуда чақирди” тадбирларини уйда, қўни-қўшни ва яқин қариндошлар даврасида ўтказмоқда.\nҲокимиятлар қошида Ўзбекистон ёшлар иттифоқидан бўлажак келин-куёвларнинг тўйини ташкил қилиш, тўйхоналардаги шарт-шароитларни тушунтириб берадиган мутахассис ажратилса яхши бўларди. Бу мутахассислар ФҲДЁга ариза топширган йигит-қиз, уларнинг ота-оналари билан суҳбат ўтказиб, тўйни ихчамлаштириш юзасидан таклифларини берсин. Мақсадимиз, йигит ва қиз қайси тўйхона қандай эканини билиш учун сарсон бўлиб, бўш тўйхона қидириб юрмасин. Ёки турли миш-мишларга ишониб, ёлғонларга алданиб кўп харажат қилмасин. Маҳалламизда бу борада фаолларимиз билан ҳамжиҳатликда, маслаҳатлашиб иш қилинади. Сўнгги вақтларда айрим юртдошларимиз ўзига нима кераклигини англаяпти. Қандай йўл тутса камхарж тўй қилиши мумкинлигини биляпти. Шу боис, ҳар биримиз бу жараёнга масъулият билан ёндашишга мажбурмиз.\nМаҳмудхўжа Беҳбудийнинг “Бизни кемиргувчи иллатлар” мақоласида “Бизни кемиргувчи иллатлар”, деган одатларимиз, шу тўй ва таъзия исминдаги девоналигимиздан иборатдур. Бир дўкончи, бир гулкор, бир фақирҳол, бир косиб учун бу тўй ва таъзиялар ўлумдан қаттиғдурки, мунинг учун бечора ҳар кун ўлур. Ҳар кун ўлғон ила-да қутулмас. Ўзидан сўнгра аҳлу аёлиға бу йўқсуллик ва бу мусибатни мерос қўяр...” дейилган эди.\nОрадан шунча вақт ўтса ҳамки, халқимиз, жамиятимиз учун ҳали-ҳануз долзарб ва аҳамиятли бўлиб турган ушбу масала муҳим эканини англаймиз.


Япония жанубида охирги 50 йил ичидаги энг кучли ёғингарчилик кузатилмоқда\n09:40 / 30.06.2015\nЯпониянинг жанубида жойлашган Кагосима префектурасида охирги 50 йил ичидаги рекорд даражадаги кучли ёғингарчилик кузатилмоқда. Ҳудудда кучли шамол бўлиши эълон қилинди, Наканосима ороли аҳолиси эвакуация қилинмоқда.\nОб-ҳаво мутахассисларининг маълумотларига кўра, баъзи ҳудудларда ёғингарчилик миқдори соатига 92 мм.ни ташкил қилмоқда. Хусусан, NHK телеканалининг таъкидлашича, Тосима аҳоли пунктида уч соат ичида 160 мм.га яқин ёмғир ёғган.\nОб-ҳаво мутахассисларининг прогнозларига кўра, жала ёмғирлари чоршанба куни ҳам давом этади. Кюсю ва Наканосима оролларида 1 июнь эрталабига қадар ёғингарчилик миқдори 200 мм.гача етиши мумкин.\n29 июнда Япониянинг Токуносима оролида рекорд даражадаги кучли жала ёмғирлари қайд қилинди.\nМетеорологлар дарё тошқинлари ва ер кўчиши ҳолатлари хавфи ошганидан огоҳлантирмоқда. Шунингдек, момақалдироқ ва тўфон бўлиши мумкинлиги айтилмоқда.


Туркманистонда юк автомобили ва поезд тўқнашиши оқибатида ўзбекистонлик жароҳатланди\nБахтсиз ҳодиса 25-июнь куни ҳимояланмаган темир йўл ўтиш жойида содир бўлган.\nТОШКЕНТ, 28 июн — Sputnik. Туркманистонда юк автомобили ва поезд тўқнашиши оқибатида Ўзбекистон фуқароси жароҳатланди.\nСамарадаги ЙТҲда уч нафар ўзбекистонлик жароҳат олди\nМамлакатнинг Туркманистондаги Элчихонаси берган маълумотга кўра 2019-йилнинг 25-июнь куни ҳимояланмаган темир йўл ўтиш жойида юк автомобили поезд билан тўқнашиб кетиши оқибатида ҳайдовчи, Ўзбекистон фуқароси Р.А. жароҳатланган.\n“У Аҳал вилояти Бозмейин шифохонасига жойлаштирилган. Унинг ҳолати қониқарли деб баҳоланмоқда”, - дейилади ТИВ хабарида.\nҲозирда ҳодисанинг барча тафсилотларини аниқлаш ҳамда жароҳатланган фуқарога зарур гуманитар ва консуллик-ҳуқуқий ёрдам кўрсатиш учун элчихона ходимларини касалхонага юборишни режалаштирмоқда.\nКонсуллик-ҳуқуқий департаменти Туркманистон ҳудудида бўлиб турган Ўзбекистон фуқароларига улар зарур ҳолатларда Ўзбекистоннинг Ашхобод шаҳридаги Элчихонасига қуйидаги телефон рақами орқали мурожаат қилишлари мумкинлигини эслатиб ўтган: +993-12-36-90-55.


Ўғрилар ёшларни тарбиялайди, биз эса камерани “ака” деймиз!.. « Ўзбекистон Халқ Ҳаракати\n12 October 2016 - 11:02\nБитта саволим бор эди. Берсам дилим, бермасам тилим куядиган савол…Хуллас, жиноятчи бўлмасанг ҳам олиб борилаётган хавфсизлик чораларидан юрагинг така-пука бўлиб яшаш мумкинми?\nҚўполликка йўйманг, аммо бехавотир бир жойларга табиатнинг “чақириғи” билан кириб чиқиш мушкул бўлиб қолди.\nБу холи жойда ҳам камера бўлса-я…Ёки микрофон!\nБир томондан хаёлинга “во, мана биз ҳам ривожланган давлатлар қаторига кириб бормоқдамиз”, деган фикр ҳам келади.\n“Бизга нима дўстим, тинчликсевар одам бўлсак, уйда жимгина ўтираверамиз-да,” деди бир дўстим.\nБир кечани ўзида кўп қаватли уй олдидаги машиналарни бирин-кетин “ечинтириш” кейинги пайтларда тез-тез қулоққа чалинмоқда.\nШавкат Мирзиёев қудратга келгандан бери, ҳар хафтада “Постда” газетаси ҳудудларда милиция ходимларининг алмаштирилаётгани ҳақида эълон қилиб бормоқда.\n“Кўча”дан хабардор улфатлардан бирига кўра, милиция ўз куч-қудратини тиклашга киришган, шунинг учун лавозимлардаги мулозимлар бирин-кетин алмаштирилмоқда.\nЯна бошқа “кўча” улфатнинг ичкаридан хабарига қараганда, зоналарда аллақачон 50-50 келишуви остида “положенец” ва “хозяинлар” ишни йўлга қўйишга улгуришган.\nУнинг айтишича, бу каби келишувларга қуйишқондан чиққан ёшларнинг “ўғрилар қонунлари”га амал қилмасдан, ҳаддан ташқари жирканч жиноятларга қўл ураётганлари сабаб бўлган.\nАбдулазиз Мансур айтганди, ёшлар масжиддан чиқарилса, одоб-ахлоқни қаердан ўргансин, деб…\nЭнди мана “ўғрилар” ва “братанлар” ёшларга бошчилик қиладиган бўлса…ишқилиб, бу ҳам балки бир йўлидир?\nКим билсин, балки “оила-маҳалла-ўқув даргоҳлари ўртасидаги ҳамкорлик механизмини ривожлантириш” остида кўчадаги камералар бир кун уйимизга кириб келар…\nХотинни сизлаб қолсак, уйда шим-костюм кийиб ўтирсак… Шўрвани ҳам қизиқчимиз айтмиш, вилка билан ичсак…Ҳар бир қўйган қадамимизда “Камера акага” раҳматлар айтиб турсак…Ўзбекистонимиз шундоқ ҳам ягона ўзи, биздан ўтадиган ягона давлат бўлмай қоларди шунда…


Бош сахифа - Диққтатга сазовор жойлар - Самарқанднинг диққатга сазавор жойлари\nЭнди Самарқанд шаҳри номининг келиб чиқиши ва унинг маъносига келсак, бу борадаги баҳслар ҳамон давом этмоқда. Кўпчилик Шарқ муаллифлари «Самарқанд» сўзининг биринчи қисми, яъни «Самар» сўзи шу шаҳарда асос солган ёки шаҳарни босиб олган киши номи билан боғлайдилар. Айрим европалик олимлар, бу қадимдан қолган, санскритча «Самариа»га яқин, яъни «йиғилиш, йиғин» сўзидан келиб чиққан деб изоҳлайдилар. Антик давр манбаларида шаҳар «Мараканда» деб аталган. Бу балким «Самараканда»нинг юнонча айтилишидир. X - XI асрларда яшаган олимлар Абу Райҳон Беруний ва Маҳмуд қошгарий шаҳар номининг келиб чиқишини «Семизкент», яъни «семиз, бой қишлоқ, шаҳар» сўзининг бузиб талаффуз қилиниши деб тушунтирадилар.\nСамарқанд жаҳон шаҳарсозлиги тарихида чуқур из қолдирган љадимий масканлардан бири ҳисобланади. Милоддан олдинги 1-минг йилликнинг ўрталаридан то ХВИИ аср бошларигача Самарқанд Суғднинг маъмурий маркази бўлган. Кўҳна шаҳарнинг қолдиқлари Афросиёб харобаларида сақланиб қолган. Рим тарихчиси Квинт Курсий Руф (1 аср) нинг ёзишича Самарқанд қалъаси деворининг айланаси тахминан 10,5 км бўлган\nҚадимги Суғд, жумладан Самарқанд халқи ўз тарихи давомида бир неча марта чет эл босқинчиларга қарши ўз мустақиллигини сақлаб қолиш мақсадида мардонавор курашиб келган. 329-327 (м.о) йилларда Самарқанд аҳолиси Спитамен бошчилигида Александр Македонский босқинига қарши кураш олиб борган.\nСамарқанд орқали шарқ ва ғарб савдоси амалга оширилган. Буюк ипак йўлида Самарақанд муҳим бўғин ҳисобланар эди. Шаҳар савдогарлари Хитой, Eрон, Миср, Сурия, ҳиндистон, Византия билан савдо сотиқ қилар эдилар. Айнан Самарқандда шарқ ва ғарб маданиятлари ўзаро тўқнашган ва бир-бирини бойитган. Шу боис шарқда кенг тарқалган мақолалардан бирида «ғарбда Рим, Шарқда Самарқанд» дейилган. Шунинг учун бўлса керак Самарқанд ва Рим инсоният тақдирдаги буюк хизматларни назарда тутиб «Боқий» шаҳарлар номни олганлар.\n1370 йилда Амир Темурнинг Мовароуннаҳр ҳукмдори деб эътироф этилиши Самарқанд тарихи учун янги саҳифа очиб берди. Темур ва темурийлар ҳукмронлиги даврида Самарқанд давлат пойтахти сифатида XIV асрнинг охирлари XV –асрларда Шарқнинг энг гўзал шаҳри, Марказий Осиёнинг йирик иқтисодий, сиёсий, маданий марказига айланди. Бу даврда Самарқандда ўнлаб бинолар, ғарбий қисмида эса шаҳар қалъаси ( 34 га ) барпо этилди.\nУнинг ичида иккита қаср - Кўксарой ва Бўстонсарой, ҳунармандчилик устахоналари, савдо расталари, карвонсаройлар, ҳаммомлар, шифохоналар ва бошқа маданий – маиший бинолар қурилди. Амир ва амирзодалар қалъадан ташқари Боғи Нақши Жаҳон, Боғи Биҳишт, Боғи Дилкушо, Боғи Шамол, Боғи Майдон, Боғи Зоғон, Боғи Нав, Боғи Феруза, Давлатобод, Боғи Баланд каби боғлар бунёд этганлар.\nСамарқанд XVI асрда шайбонийлар давлатининг пойтахти бўлганда ҳам, Бухоро хонлиги даврида ҳам муҳим иқтисодий ва маданий марказ бўлиб қолаверди. Ялангтўш Баҳодир ҳокимлиги даврида Регистон майдонида Шердор (1619-1636), Тиллакори (1646-1660) мадрасалари, Хўжа Ахрори Вале қабри олдида Нодир девонбеги мадрасаси ва бошқа бинолар қурилди.\n2007 йил Самарқанд шаҳрининг 2750 йиллиги тантанали нишонланди. Шарқ дурдонаси бўлмиш шаҳарнинг яна бир бора бўй-басти билан жаҳон саҳнасига чиқарди.


Зимбабве доллардан қутулишга қарор қилди\n09:01 / 21.02.2019 9589\nЗимбабве марказий банки банкларда сақланаётган рақамли долларлар, шунингдек, АҚШ доллари билан боғланган суррогат (сунъий) валюта бундан кейин Америка долларига 1: 1 нисбатда савдо қилинмайди. Бу ҳақда The Wall Street Journal газетаси ёзмоқда.\nШунингдек, газетадан таъкидлашларича, Зимбабве «аслида» янги валютани жорий қилмоқда. Марказий банк раҳбари Жон Мангудьянинг аниқлик киритишича, электрон долларлар ҳамда суррогат валюта RTGS (Real Time Gross Settlement, «Реал вақтда ялпи ҳисоб-китоблар») деб номланади ва янги банклараро валюта бозорида сотилади.\nМангудьянинг сўзларига кўра, бу қадам Зимбабведа АҚШ доллари тугаб бораётгани билан боғлиқ, улар қора бозорда 300-400 фоиз фарқ билан сотилмоқда.\nЎзбекистонда доллар курси янгиланди. У кўтарилишда давом этмоқда\nАҚШ долларини қалбакилаштирган шахслар қўлга тушди - Бош прокуратура\nСаудия Арабистонида долларни қулатиш фикридан воз кечилди


Абдураимовга ёқмаётган легионерлар "Металлург"дан кетадими? Биринчи даврадан кейин таркибда жиддий ўзгариш бўладими? Жамоа бошлиғи вазият бўйича қандай изоҳ берди?\n27 апрель, 2021, 23:06\n"Металлург" бош мураббийининг талаби катта.\nБекободнинг “Металлург” клубида қандай ўзгаришлар содир бўлганини биласиз-а? Мавсумнинг дастлабки турларидан кейин бош мураббий Андрей Шипилов истеъфога чиқди, ўрнини Жасур Абдураимов эгаллади. Натижада мураббийлар штабида ҳам ўзгаришлар рўй берди.\nЛекин янги мураббий учун “Металлург”даги илк ўйинлар оғир кечди. Абдураимов бошчилигидаги бекободликлар аввалига “Машъал” ҳамда “Пахтакор”га бир хил – 2:1 ҳисобида ютқазишди. Кейинги иккита учрашувда эса вазият ўзгарди. Бекободда “Андижон” (2:0), сафарда эса “Қўқон-1912” (0:1) мағлуб этилди.\nЯна шуни ҳам эслатиб ўтиш керакки, “Металлург”нинг жорий йилдаги таркибини Андрей Шипилов тузган. Абдураимов эса у тўплаган футболчилар билан мусобақада иштирок этишга мажбур, ҳеч бўлмаганда биринчи даврага қадар.\nЭътибор бераётган бўлсангиз, “Металлург”нинг янги устози матбуот анжуманларида ўйинчиларига, айниқса, легионерларга эътирозини очиқ билдиряпти. Хорижлик футболчи маҳаллий ўйинчилардан ҳар жиҳатдан кучли бўлиши шартлигини таъкидлаб келяпти. Балки шунинг учун бўлса керак, “Металлург”даги легионерларга у қадар ишонмаяпти. Украиналик Евгений Чумак ҳамда россиялик Евгений Макеев Суперлигадаги охирги учрашувларда захирада қолдирилди. Бош мураббийнинг муносабатидан уларга гўёки биринчи даврадан кейин жавоб бериладигандек.\nКўриниб турибдики, мураббий уларни ёқтирмаяпти. Шу сабабли, вазиятга ойдинлик киритиш мақсадида sports.uz мухбири “Металлург” жамоасининг бошлиғи Шавкат Саидов билан боғланди.\nЛегионерлар тақдири ҳақида\n- Ҳали бу масалада ҳеч қандай гап кўтарилгани йўқ, - деб гап бошлади жамоа бошлиғи. - Лекин хабарингиз бор, бош мураббийликка Жасур Абдураимов олиб келинган. Демак, легионерлар ва маҳаллий футболчилар борасида кимни ўйнаши ёки ўйнамаслиги унинг ваколатида. Кўриб турибсизлар, мураббийларнинг футболда ўз қарашлари бор. Мисол учун Андрей Шипилов билан Жасур Абдураимовнинг футболдаги фалсафаси умуман бошқа-бошқа. Абдураимов кўпроқ ҳужумкор футболни ёқтиради. Шипиловнинг услуби эса тартибли ва ҳимоявий ўйинга кўпроқ мослашган, десак тўғрироқ бўлади. Андрей Сергеевичнинг назарияси бўйича мавсум бошида легионерларни дарҳол қабул қилганимиз йўқ. Уларни тайёр шартномага чақирмаганмиз. Аввало, жамоага келиб кўрикдан ўтишган, сўнгра мураббийлар йиғилишида якуний фикрга келинган ва ҳамжиҳатликда улар билан шартнома тузилган. Ҳозирги ҳолатда эса Абдураимовнинг мураббийлар штаби ўзгарган. Шунинг учун балки айни пайтда легионерлар янгиланган мураббийларнинг услубига мос тушмаётгандир. Балки улар билан хайрлашиши ҳам мумкиндир. Бироқ ҳали бу савол ўртага қўйилгани йўқ. Лекин тан оламан, ушбу савол юзага чиқиши ҳам мумкин. Бош мураббий ўйинлар давомида имконият беряпти. Аммо у ўзининг қатъий фикрида турибди. Яъни, легионер маҳаллий ўйинчилардан бир бош баланд бўлиши керак. Охирги қарор барибир бош мураббийда қолади. Ҳаммасини ўзи ҳал қилади. Гарчи у ўзи ҳал қилган тақдирда ҳам “Металлург” футбол клуби неча йилдирки, бирор-бир мураббий ёки футболчи билан жанжалли тарзда хайрлашмаган. Ҳаммаси билан дўстона хайрлашганмиз. Бундан клуб ҳам, ишлаб кетганлар ҳам зарар кўрмайди. Ҳаммаси регламентда кўрсатилганидек, қонуний бўлади. Агар чиндан ҳам ўйинчилар билан хайрлашадиган бўлсак ҳам ўзаро келишган ҳолда дўстона равишда алоқалар узилади.\n“Спартак”нинг собиқ ўйинчиси – Евгений Макеев рақобатда ютқазяптими?\n- Макеев бўйича гапирадиган бўлсам, у ўнг қанот ҳимоячиси ҳисобланади. Шипиловнинг ўйин услуби бўйича ўнг қанот футболчисининг вазифалари белгилаб қўйилган ва бу борада Андрей Сергеевичнинг талабига жавоб берарди. Лекин Жасур Абдураимовнинг қараши бўйича ўнг қанот ҳимоячисига жуда кўп вазифалар юкланган. Унда талаб умуман бошқача. Балки шу боис Евгений Макеев мураббий истаётган футболга мослаша олмаётгандир. Шунинг учун Абдураимов ўзининг қарашларида Макеевни кўрмаётгандир. Йил бошидаги учрашувлар ва ўртоқлик баҳсларида ҳам Евгений ўз вазифасини бажарарди. Аммо Жасур Абдураимов нафақат легионерлар, балки ўзимизнинг маҳаллий футболчиларга ҳам талаби жуда катта. Шунинг учун улардан ҳам қониқиш ҳосил қилмаётган бўлса керак. Бу мураббий бир неча йил “Пахтакор”да ишлаган, ёшлар терма жамоасини бошқарган. Фарруҳ Сайфиев, Ҳожиакбар Алижонов каби қанот ҳимоячиларининг ўйинларини талаб қиляпти. Балки унинг қўли остидаги футболчилар эса ҳали бунга тайёр эмасдирлар. Хуллас, бош мураббийнинг дунёқараши, футболга бўлган услуби бўйича футболчилар ҳам шунга мос бўлиши лозим. Юқорида айтганимдек, якуний қарорни бош мураббий чиқаради. Сабаби, ўйин услубига, жозибадорлигига ва натижасига у жавоб беради. Ким қолади, ким кетади, бош мураббий ҳал қилади.\nБиринчи даврадан кейин таркибда жиддий ўзгаришлар рўй берадими?\n- Жасур Абдураимов биринчи даврадан кейин таркибда жиддий ўзгариш қилишни хоҳлайдими-йўқми, биринчи навбатда барчаси “Металлург” клуби раҳбариятининг молиявий имкониятига боғлиқ. Агар мана шу масала бўйича раҳбарият бош мураббийнинг таклифига розилик билдирса, балки ўзгаришлар бўлиши мумкин. Мабодо, раҳбарият томонидан молиявий томондан қўллаб-қувватлов бўлмаса, таркибдаги ўзгаришлар кейинги йилда қолдирилиши ҳам мумкин. Ҳамма нарса иқтисодий жиҳатга боғлиқ. Барчасини вақт кўрсатади, - деди Саидов.


Ўзбекистон Республикаси Вазирлар Маҳкамасининг 08.06.2020 й. 365-сон "2020-2025 йилларда Ўзбекистон Республикаси Банк-молия академиясини ривожлантириш концепциясини тасдиқлаш тўғрисида"ги Қарори | Банк қонунчилиги | Июнь, 2020 й. | Базада янги | ЎзР КонунчилигиМаълумотлар тизими «Ўзбекистон Республикаси Вазирлар Маҳкамасининг 08.06.2020 й. 365-сон "2020-2025 йилларда Ўзбекистон Республикаси Банк-молия академиясини ривожлантириш концепциясини тасдиқлаш тўғрисида"ги Қарори» | NRM.uz\nЎзР Конунчилиги/ Базада янги/ Июнь, 2020 й./ Банк қонунчилиги/ Ўзбекистон Республикаси Вазирлар Маҳкамасининг 08.06.2020 й. 365-сон "2020-2025 йилларда Ўзбекистон Республикаси Банк-молия академиясини ривожлантириш концепциясини тасдиқлаш тўғрисида"ги Қарори\nЎзбекистон Республикаси Президентининг "Банк-молия соҳасида кадрлар тайёрлаш тизимини такомиллаштириш чора-тадбирлари тўғрисида" 2019 йил 31 октябрдаги ПҚ-4503-сон қарорида белгиланган Ўзбекистон Республикаси банк, молия тизими учун кадрлар тайёрлаш тизимини ислоҳ қилишнинг устувор йўналишларини амалга ошириш, рақамли иқтисодиёт талабларига мос келадиган малакали кадрлар тайёрлаш жараёнини сифат жиҳатдан янги даражага кўтариш, илғор таълим технологиялари асосида олий таълимни модернизация қилиш мақсадида Вазирлар Маҳкамаси ҚАРОР ҚИЛАДИ:\n2020-2025 йилларда Ўзбекистон Республикаси Банк-молия академиясини ривожлантириш концепцияси 1-иловага;\n2020-2025 йилларда Ўзбекистон Республикаси Банк-молия академиясини ривожлантириш концепциясини амалга ошириш бўйича чора-тадбирлар режаси 2-иловага;\n2020-2025 йилларда Ўзбекистон Республикаси Банк-молия академиясини ривожлантириш концепциясининг мақсадли кўрсаткичлари 3-иловага;\nЎзбекистон Республикаси Банк-молия академиясининг тузилмаси 4-иловага;\nЎзбекистон Республикаси Банк-молия академияси ходимларининг малакасини ошириш ва халқаро ҳамкорликни ривожлантиришнинг устувор йўналишлари 5-иловага мувофиқ тасдиқлансин.\n2. Қуйидагилар 2020-2025 йилларда Ўзбекистон Республикаси Банк-молия академиясини ривожлантириш концепциясининг (кейинги ўринларда - Концепция) асосий йўналишлари этиб белгилансин:\nЎзбекистон Республикаси резидентлари ва норезидентларини уч (ўзбек, рус, инглиз) тилда ўқитишни назарда тутадиган Ўзбекистон Республикаси Банк-молия академиясига (кейинги ўринларда - Академия) ўқишга очиқ қабул қилишни ташкил этиш;\nбизнес маъмуриятчилиги соҳасида бакалавр ва магистр (BBA ҳамда MBA) академик даражасини берган ҳолда, банк бизнеси ва молияни бошқаришнинг амалий кўникмаларини шакллантиришга қаратилган ўқув дастурларини ишлаб чиқиш ва жорий қилиш;\nроботлаштиришнинг ўсиб бораётган таъсири ва сунъий интеллект технологиялари ривожланишини инобатга олиб, меҳнат бозоридаги ўзгаришларни ҳисобга оладиган иқтисодиёт ва молия соҳасидаги истиқболдаги янги касблар харитасини ишлаб чиқиш;\nдавлат намунасидаги диплом берган ҳолда, бакалавриат ва магистратура таълим йўналишлари орқали кадрлар тайёрлашни таъминлаш;\nхалқаро эътироф этилган корпоратив университетлар ("Сбербанк" ОАЖ, Credit Suisse, Unicredit ва бошқалар) билан биргаликда қўшма таълим дастурларини ишлаб чиқиш;\nмасофадан туриб (электрон) ўқитиш орқали республика ҳудудларидаги тижорат банклари филиаллари учун таълим дастурларини ташкил қилиш ва ўтказиш.\nАкадемия Ўзбекистон Республикасининг банк ва молия соҳаси учун бакалавриат таълим йўналишлари ва магистратура мутахассисликлари бўйича юқори малакали мутахассисларни ҳамда раҳбар кадрларни тайёрлаш, қайта тайёрлаш ва уларнинг малакасини ошириш бўйича таянч олий таълим муассасаси ҳисобланади;\nАкадемиянинг бакалавриат ва магистратурсида:\nдавлат гранти маблағлари ҳисобидан - фақат давлат органлари ва бошқа давлат ташкилотлари ходимлари;\nАкадемия Кенгаши томонидан тасдиқланган квота бўйича тўлов-контракт асосида - Ўзбекистон Республикаси резидентлари ва норезидентлар таълим олади.\n4. Банк ва молия ташкилотларининг юқори бошқарув органларига ҳар йили:\nа) ўз ходимларини Академиянинг камида:\nюқори менежмент учун - 80 академик соат;\nўрта менежмент учун - 100 академик соат;\nбошланғич даражадаги менежмент ва ходимлар учун - 120 академик соатни ташкил этадиган малака ошириш курсларига юбориш;\nб) ходимларни баҳолаш, ўқитиш ва ривожлантириш учун меҳнатга ҳақ тўлаш фондининг камида 2 фоизи миқдоридаги маблағларни йўналтириш тавсия этилсин.\nдавлат намунасидаги диплом берган ҳолда, ушбу муассаса ўқув режалари ва дастурларига мувофиқ "икки диплом" (double degree) модели асосида магистратурада ўқитишни ташкил қилиш бўйича етакчи хорижий таълим муассасалари билан битим тузиш;\nмагистратурада ўқишни жаҳондаги таълим фаолиятига оид энг яхши амалиёт ва меҳнат бозорининг реал талабларини ҳисобга олиб ва ишлаб чиқаришдан ажралмаган ҳолда, норматив ва қисқартирилган муддатларда (анъанавий ва масофавий технологиялар асосида) ташкил қилиш (12 ой, кредит-модуль тизими бўйича);\nмасофавий ва кечки таълим шаклларини жорий қилиш;\nАкадемиянинг профессор-ўқитувчилари фаолиятининг турлари бўйича вақт нормалари, шунингдек, улар учун чекланган ўқув юкламасини белгилаш;\nчет эллик профессор-ўқитувчилар билан шартномалар тузиш;\nАкадемия томонидан кўрсатиладиган хизматлар ва ишлар, шу жумладан тўлов-контракт асосида ўқиш нархи ва тарифларини мустақил белгилаш ҳуқуқи берилсин.\n6. Қуйидагилар Академия фаолиятини молиялаштириш манбалари этиб белгилансин:\nАкадемиянинг магистратурасига давлат гранти асосида ўқишга қабул қилинган шахсларни ўқитиш учун ажратиладиган Ўзбекистон Республикаси Давлат бюджети маблағлари;\nахборот-маслаҳат хизматлари кўрсатишдан тушадиган тушумлар;\nтижорат банклари депозитлари ва қимматбаҳо қоғозларда бўш маблағларни жойлаштиришдан тушадиган даромадлар;\n"Ўзбекистон Республикаси Ташқи иқтисодий фаолият миллий банки" акциядорлик жамияти томонидан йиллик ажратиладиган маблағлар;\n7. "Ўзбекистон Республикаси Ташқи иқтисодий фаолият миллий банки" акциядорлик жамияти:\nАкадемия ректорини тайинласин;\nАкадемия уставини тасдиқласин ва 7 кишидан иборат Академия Кенгашини таъсис этсин ҳамда унинг таркибига Ўзбекистон Республикаси Молия вазирлиги, тижорат банклари раҳбарлари ва халқаро экспертлар, шу жумладан халқаро молия институтлари вакилларини жалб қилсин;\nб) 2020 йил 1 августга қадар Академия ҳузуридаги Ҳисоблаш маркази, Молиявий технологиялар бўйича мутахассислар мактаби, Халқаро банк мактаби, Executive MBA мактабини ташкил қилиш, кампуслар қуриш ва ушбу тадбирларни молиялаштириш манбаларини белгилашни назарда тутадиган Академия инфратузилмасини такомиллаштириш ва моддий-техник базасини мустаҳкамлаш дастури ҳамда бизнес-режани ишлаб чиқиб тасдиқласин ва ушбу дастур ҳамда бизнес-режада назарда тутилган чора-тадбирларни амалга ошириш учун ер участкаларини ажратиш бўйича Вазирлар Маҳкамасига белгиланган тартибда таклифлар киритсин.\n8. Академия Кенгашига Академия ректорининг илтимосномасига асосан:\nАкадемиянинг тузилмасига ўзгартиришлар киритиш;\nдавлат таълим стандартлари, шу жумладан ўқув юкламаси ҳажмлари, малака талаблари ҳамда банк ва молия фаолияти мутахассисликлари бўйича ўқув режалари ва дастурларини;\nАкадемияга ўқишга қабул қилиш бўйича қабул параметрларини (квоталарини);\nпрофессор-ўқитувчилар таркибини танлаш, баҳолаш ва рағбатлантириш тартиби тўғрисидаги, бакалавриат ва магистратурага ўқишга қабул қилиш тартиби ҳақидаги низомларга ўзгартириш киритиш ҳамда уларни тасдиқлаш ҳуқуқи берилсин.\n9. "Ўзбекистон Республикаси Ташқи иқтисодий фаолият миллий банки" акциядорлик жамияти Академия Кенгаши билан биргаликда Олий ва ўрта махсус таълим вазирлиги билан келишган ҳолда, узлуксизлик ва узвийлик тамойиллари асосида банк ва молия соҳаси учун юқори малакали кадрлар тайёрлаш мақсадида 2020 йил 1 сентябрга қадар танлов ўтказиш орқали бошқа олий таълим муассасаларининг иқтисодиёт мутахассисликлари бўйича бакалавриат йўналишининг 3-курсидаги иқтидорли талабалари ўқишини Академияга кўчириш чораларини кўрсин.\n2021 йил 1 сентябрга қадар таваккалчилик юқори бўлган инновацион лойиҳаларни молиялаштириш, тадқиқот натижаларини тижоратлаштириш учун венчур жамғармаси ва бошқарув компаниясини ҳамда халқаро илмий маълумотлар базаларида иқтибослар келтирилишини таъминлаган ҳолда, имий мақолалар муаллифларининг ишларини молиялаштириш мақсадида Илмий тадқиқотларни қўллаб-қувватлаш жамғармасини ташкил қилсин;\n2022 йил 1 сентябрга қадар Академия Кенгаши томонидан белгиланадиган тартибда бакалавриат дастурлари бўйича ўқишга қабул қилишни ташкил этсин.\n11. Ўзбекистон Республикаси Президенти ҳузуридаги Давлат хизматини ривожлантириш агентлиги қошидаги Мутахассисларни хорижда тайёрлаш ва ватандошлар билан мулоқот қилиш бўйича "Эл-юрт умиди" жамғармасига Академиянинг педагог ва илмий ходимларини хорижий илғор олий таълим ва илмий муассасалар, банклар ва бошқа молия ташкилотларида малака ошириш ва стажировка ўташ учун юборишга амалий ёрдам бериш тавсия этилсин.\n12. Ўзбекистон Республикаси Ташқи ишлар вазирлиги Академия ва етакчи хорижий таълим муассасалари ўртасидаги икки томонлама муносабатларни ривожлантиришга кўмаклашсин.\n13. Ўзбекистон Республикаси Давлат статистика қўмитаси Академияни ҳар чоракли ва йиллик статистика маълумотлари тарқатилиши мажбурий бўлган рўйхатга киритсин.\n14. Ўзбекистон Республикаси Ахборот технологиялари ва коммуникацияларини ривожлантириш вазирлиги Академияга 2020 йил 1 ноябрга қадар маълумотларни 1 Гбит/с дан паст бўлмаган тезликда узатишни таъминлаган ҳолда, юқори тезликдаги интернет-алоқа канали тақдим этилишини таъминласин.\n15. Мазкур қарорнинг бажарилишини назорат қилиш Ўзбекистон Республикаси Бош вазирининг ўринбосари - инвестициялар ва ташқи савдо вазири С.У. Умурзаков ва "Ўзбекистон Республикаси Ташқи иқтисодий фаолият миллий банки" акциядорлик жамияти бошқаруви раиси А.К. Мирсоатов зиммасига юклансин.\nI. АКАДЕМИЯ МАГИСТРАТУРАСИГА КИРИШ УЧУН НОМЗОД\nАБИТУРИЕНТЛАРНИНГ СИФАТ ДАРАЖАСИНИ ОШИРИШ\nБанк иши ва молия соҳасида Бизнесни бошқариш магистри (МВА) йўналишидаги дастурларга қобилиятли ёшларни ўқитиш учун ҳар йили 50 та грант ва стипендиялар ажратиш.\n1. Меъёрий ва услубий базани тайёрлаш.\n2. Грант ва стипендиялар олиш имкониятлари тўғрисида кенг маълумот беришни ташкил этиш.\n3. Молиялаштиришни таъминлаш.\nУмумтаълим мактабларининг юқори синфлари (9-11 синфлар), лицей ўқувчилари ва коллеж талаблари, олий таълим муассасаларининг бакалавриат талабалари орасида молиявий саводхонлик бўйича ҳар йили республика олимпиадаларини ўтказиш.\n2. Ўқитувчиларни тайёрлаш.\n3. Чора-тадбирларни амалга ошириш.\n"Ўзмиллийбанк" АЖ, Банк-молия академияси, Марказий банк\nОлий таълим муассасалари талабалари ўртасида банк иши ва молия бўйича ҳар йили халқаро кейс-чемпионат ўтказиш.\n2. Чет эллик ҳамкорлар билан келишиш.\nБанк-молия академияси, "Ўзмиллийбанк" АЖ, Марказий банк\nII. БАНК ВА МОЛИЯ ТИЗИМИ РАҲБАРЛАРИ ВА МУТАХАССИСЛАРИНИ\nМАЛАКА ОШИРИШ ВА РИВОЖЛАНТИРИШ ДАСТУРЛАРИ ОРҚАЛИ\nЎҚИТИШ ҚАМРОВИНИ КЕНГАЙТИРИШ\nКорпоратив маданиятни ривожлантириш ва стратегик мақсадларга эришиш учун Академия ҳузурида "Ўзмиллийбанк" АЖ корпоратив мактабини ташкил этиш.\n1. Корпоратив мактабда ўқийдиган ходимлар тоифасини тасдиқлаш.\nБанк-молия академияси, "Ўзмиллийбанк" АЖ\n2. Лавозим даражалари бўйича ўқув режаларини тасдиқлаш.\n3. Раҳбар кадрларнинг камида 80 фоизини қамраб олиш.\nIII. МОЛИЯВИЙ МУСТАҚИЛЛИК ВА БАРҚАРОРЛИКНИ ТАЪМИНЛАШ,\nМОДДИЙ-ТЕХНИК ТАЪМИНОТНИ МУСТАҲКАМЛАШ\nАкадемиянинг инфратузилмаси ва моддий-техник базасини ривожлантириш дастури билан бизнес-режасини ишлаб чиқиш ва тасдиқлаш.\n1. Академиянинг 2020-2021 йилларга мўлжалланган даромад ва харажатларининг тахминий режасини шакллантириш.\n2. Ҳисоблаш маркази ва учта Кампусни (Молиявий технологиялар бўйича мутахассислар мактаби, Халқаро банк мактаби, юқори даражадаги раҳбарлар (Executive MBA) мактаби) қуриш лойиҳа-смета ҳужжатларини молиялаштириш манбаларини аниқлаган ҳолда ишлаб чиқиш.\n3. Ер участкаси ажратиш бўйича Вазирлар Маҳкамасига таклиф киритиш.\n"Ўзмиллийбанк" АЖ, Банк-молия академияси\nМаълумотларни 1 Гбит/с дан паст бўлмаган тезликда узатишни таъминлаган ҳолда, юқори тезликдаги интернет-алоқа каналини тақдим қилиш.\n2. Пудратчиларни ёллаш.\n4. Объектни қабул қилиш.\n5. Академияга фойдаланишга бериш.\n"Ўзмиллийбанк" АЖ, Ахборот технологиялари ва коммуникацияларини ривожлантириш вазирлиги\nМолиявий технологиялар бўйича мутахассислар мактаби кампусини қуриш.\n1. 500 ўринли кампусни лойиҳалаштириш.\n5. Академияни мақсадли капитал (эндаумент) жамғармасига бериш.\nХорижий тажрибани ўрганган ҳолда, нотижорат ташкилотлар мақсадли капитал жамғармаларини ташкил этиш бўйича таклиф ишлаб чиқиш.\nВазирлар Маҳкамасига таклиф киритиш.\nКамида минг нафар бакалавр ва магистрнинг ўқиши ва яшаши учун шароит яратган ҳолда, Халқаро банк мактаби кампусини қуриш.\n1. Кампусни лойиҳалаштириш.\n5. Академиянинг Эндаумент фондига ўтказиш.\nМасофадан ўқитиш тизими фаолиятини таъминловчи Ҳисоблаш марказини қуриш.\n1. Ҳисоблаш марказини лойиҳалаштириш.\n2. Техник жиҳозларни сотиб олиш.\n3. Бинони қайта жиҳозлаш.\nМасофадан электрон ўқитиш дастурий-техник мажмуасини харид қилиш ва жорий этиш.\n1. Дастурий таъминотдан фойдаланиш ҳуқуқини олиш.\n2. Ўқув материалларини давлат тилига таржима қилиш.\n3. Ишга тушириш.\n4. Академияга фойдаланишга бериш.\nТаваккалчилик юқори бўлган инновацион лойиҳаларни молиялаштириш ва тадқиқот натижаларини тижоратлаштириш учун венчур жамғармаси ва бошқарув компаниясини ташкил қилиш.\n2. Малакали мутахассисларни танлаш.\n3. Фонднинг 1 млрд сўм миқдоридаги бошланғич капиталини шакллантириш.\n4. Қонунчиликда ўрнатилган тартибда Бошқарув компаниясини шакллантириш.\nБанк-молия академияси, Капитал бозорини ривожлантириш агентлиги\nЮқори бошқарув даражадаги раҳбарларни (Executive MBA) ўқитиш дастурлари кампусини қуриш\nIV. ИЛМИЙ САЛОҲИЯТНИ РИВОЖЛАНТИРИШ\nАкадемияни долзарб статистик ва таҳлилий ахборот билан таъминлаш.\nАкадемияни чораклик статистик ва таҳлилий материаллар олувчи муассасалар рўйхатига киритиш.\nАкадемия ўқитувчиларини ўқитиш ва малака оширишга йўналтириш.\n1. Ўқитувчиларнинг илмий салоҳиятини ривожлантиришнинг индивидуал траекториясини шакллантириш.\n2. Дастурларни танлаш.\nБанк-молия академияси, "Эл-юрт умиди" жамғармаси\nЎқитишни кредит-модул тизимига ўтказиш.\n3. Тизимни татбиқ қилиш.\nХалқаро илмий маълумотлар базасида илмий мақолалар муаллифлари ишларини молиялаштириш учун илмий тадқиқотларни қўллаб-қувватлаш жамғармасини ташкил этиш.\nМеъёрий ва услубий базани тайёрлаш.\nТалабаларнинг индивидуал таълим йўналишларини ишлаб чиқишда ташкилий-услубий ёрдам тизимини жорий қилиш.\n1. Индивидуал таълим йўналишларини ишлаб чиқишда ўтказишнинг ташкилий, ҳуқуқий ва услубий (ўқитувчиларни ўқитиш, тизимни жорий қилиш ва бошқалар) чора-тадбирлар режасини тасдиқлаш.\nБанк ва молия соҳасининг истиқболдаги касблар харитасини ишлаб чиқиш.\n1. Истиқболдаги касблар харитасини ишлаб чиқиш.\n2. Ўзбек, рус ва инглиз тилларида нашр қилиш.\nV. АКАДЕМИЯНИНГ ХАЛҚАРО МИҚЁСДА ТАН ОЛИНИШИ\nАкадемиянинг халқаро рейтингини оширишни таъминловчи мезонлар асосида ўқитувчиларни баҳолаш.\n1. Профессор-ўқитувчилар таркибини танлаш, баҳолаш ва рағбатлантириш тартиби тўғрисидаги низомни ишлаб чиқиш.\n2. Низомни Академия Кенгаши томонидан тасдиқлаш.\n3. Баҳолашни ўтказиш.\nСинхрон таржимани таъминлаган ҳолда уч тилда ўқитишни ташкил қилиш (ўзбек, рус, инглиз).\n1. Синхрон таржимонлар хизматини ташкил қилиш.\n2. Рус ва инглиз тилларида дарс берадиган ўқитувчиларни таклиф қилиш.\nНорматив-ҳуқуқий ҳужжатларга ушбу қарордан келиб чиқадиган ўзгартириш ва қўшимчалар тўғрисида таклифлар ишлаб чиқиш.\nИшлаб чиқаришдан ажралмаган ҳолда, 12 ойлик Бизнесни бошқариш магистри (МВА) дастурларини очиш.\n1. Ўқув режаси ва дастурларини ишлаб чиқиш ва тасдиқлаш.\n2. Ўқув-услубий мажмуани тайёрлаш ва тасдиқлаш.\n3. Тингловчиларни тўплаш.\nХорижий стажировкаларнинг янги дастурларини ҳар йили ишга тушириш.\n1. Стажировкани ташкил қилиш учун устувор йўналишларни танлаш.\n2. Музокара ўтказиш.\nБанк-молия академияси, тижорат банклари\nХалқаро профессионал сертификат имтиҳонларига тайёрлаш учун шароит яратиш (CFA, FRM, ACCA, CPA, CIA, CMA).\n1. Ўқитувчиларни тайёрлаш.\n2. Ўқув дастурларини келишиш.\n3. Ўқитишни ташкил қилиш учун шароитни таъминлаш.\nАкадемиянинг халқаро обрўсини шакллантириш.\nЧет эллик ҳамкорлар ва Ўзбекистон Республикаси дипломатик ваколатхоналари билан биргаликда PR-стратегияни ишлаб чиқиш ва амалга ошириш.\nБанк-молия академияси, "Ўзмиллийбанк" АЖ, Ташқи ишлар вазирлиги\nХорижий тилда тўлиқ ўқийдиган талабаларнинг солиштирма вазнини 50 фоизгача етказиш.\n1. Ўқитувчиларни жалб қилиш.\n2. Ўқув-режа ва дастурларни тайёрлаш.\n3. Талабаларни жалб қилиш.\nХорижий мамлакатларда Академия ваколатхоналарини очиш.\n2020-2025 йилларда Ўзбекистон Республикаси Банк-молия\nакадемиясини ривожлантириш концепциясининг\nБакалавриат ва магистратурани ривожлантириш\nКириш танлови натижалари бўйича ўтиш балли\nБалл (100 дан)\nМижозларнинг қониқиш даражаси\nХорижий тилда ўқийдиган талабалар улуши\nФоизларда (талабалар умумий сонига нисбатан)\nЧет эллик талабалар улуши\nЧет эллик профессор-ўқитувчилар улуши\nФоизларда (профессор-ўқитувчилар сонига нисбатан)\nЎқишга қабул қилиш жараёнини кенгайтириш\nДавлат гранти асосида қабул қилиш\nТўлов-контракт асосида қабул қилиш*\nБакалавриат, магистратура ва кадрларни қайта тайёрлаш, уларнинг\nмалакасини ошириш бўйича ўқув дастурлари йўналишлари**\nБакалавриат таълим йуналишлари\n1. Бизнесни бошқариш бакалаври (ВВА)\n2. Бакалавр (BSc)\n- Бухгалтерия ҳисоби ва аудит.\n1. Бизнесни бошқариш магистри (МВА)\n2. Магистри (МSc)\n- Давлат молиясини бошқариш;\n- Солиқлар ва солиққа тортиш;\n- Иқтисодиётни монетар тартибга солиш;\n- Бухгалтерия ҳисоби, аудити ва назорати;\n- Пенсия фондларини бошқариш.\nКадрларни қайта тайёрлаш ва малакасини ошириш ўқув дастурлари\n1. Давлат молияси, бюджет ва солиқ сиёсати.\n2. Иқтисодий сиёсат ва таҳлил.\n3. Активларни бошқариш, суғурта ва инвестиция бизнеси.\n4. Банк ишининг ҳуқуқий ва меъёрий асослари.\n5. Стратегик менежмент ва ходимларни бошқариш.\n6. Валюта, пул-кредит сиёсати ва ҳисоб-китоб муносабатлари.\n7. Корпоратив молия ва лойиҳаларни молиялаштириш.\n8. Хатарларни бошқариш ва бизнес хавфсизлиги.\n9. Операцион ва сифат менежменти.\nЎқув дастурларини такомиллаштириш\nАмалий кўникмаларни оширишга қаратилган машғулотлар (кейслар), мутахассислик предметлари бўйича амалий машғулотлар улуши\nФоизларда (машғулотлар сонига нисбатан)\nРаҳбарларни малака ошириш курслари билан қамраб олиш даражаси\nФоизларда (банк ва молия соҳасидаги барча даражадаги раҳбарлар сонига нисбатан)\nБанк-молия академияси, Марказий банк, Молия вазирлиги, Давлат солиқ қўмитаси, Капитал бозорини ривожлантириш агентлиги, Суғурта бозорини ривожлантириш агентлиги, Давлат активларини бошқариш агентлиги, тижорат банклари, вазирлик ва идоралар\nИлмий-тадқиқот фаолияти самарадорлиги ва натижадорлигини ошириш\nАкадемиянинг илмий салоҳияти (илмий даражага эга бўлган профессор-ўқитувчилари улуши)\n"Scopus", "ScienceDirect", "Web of Science" ва бошқа халқаро илмий-техник маълумотлар базаси журналларидаги мақолалар\nИндексли журналларда чоп этилган мақолалар сони\n"Хирш" (h-индекс) 5 ва ундан юқори индексга эга профессор-ўқитувчилар\nХалқаро илмий-техник ҳамкорликни кенгайтириш\nХорижий мамлакатларда малака оширган ёки стажировка ўтаган профессор-ўқитувчилар улуши (охирги 2 йил давомида)\nХорижий олий таълим муассасалари ва корпоратив университетлар билан қўшма дастурлар асосида ўқитишни ташкил қилиш\nМавжуд дастурлар сони (жами)\nАкадемиянинг моддий-техник базасини ривожлантириш\nЭлектрон шаклдаги ўқув ва илмий адабиётлар мавжудлиги\nФоизларда (ўқув ва илмий адабиётлар сонига нисбатан)\nТаълим жараёнларини бошқаришнинг ахборот тизимларини жорий қилиш\nФоизларда (жараёнларга нисбатан)\nЗамонавий компьютер ва техника билан таъминланганлик даражаси\nФоизларда (тингловчилар ва ўқитувчилар сонига нисбатан)\nЎқитувчиларни моддий рагбатлантириш\nПрофессор-ўқитувчиларга устама тўлаш ва мукофотлаш\nФоизларда (окладга нисбатан)\n*) Тўлов-контракт асосида қабул қилинадиган тингловчилар сони (квотаси) Академия кенгаши қарорига кўра ўзгариши мумкин.\n**) Бошқа йўналишлар ва мутахассисликлар талаб мавжудлигига асосланиб, Академия ректори тасдиқлаган ҳолда амалга оширилади.\nПедагогик технологиялар ва инновациялар бўлими\nХалқаро дастурларни ривожлантириш бўлими\nИнсон ресурсларини ривожлантириш бўлими\nСинхрон таржима хизмати\nМаркетинг ва жамоатчилик билан алоқалар бўлими\nИмтиҳон жараёнлари администрацияси сектори\nИшлаб чиқариш билан алоқалар ва стажировка бўлими\nЭлектрон ўқув ва илмий ресурсларни ривожлантириш маркази\nТаълим сифати ва илмий тадқиқотлар назорати бўлими\nКасбий камолот маркази\nАхборот-ноширлик маркази ва типография\nЛойиҳаларни бошқариш офиси\nМижозлар билан ишлаш хизмати\nКомпетенцияларни ривожлантириш департаменти\nСекретариат ва архив\nМолиявий ахборот технологиялари мутахассислари мактаби\nАмалий тадқиқотлар марказлари*\nХалқаро банк мактаби\nИзоҳ. Жами - 102 нафар, шу жумладан бошқарув ходимлари - 57 нафар, техник ва хизмат курсатувчи ходимлар бундан мустасно.\nАкадемия кенгаши ходимларнинг чекланган сони ва Академия тузилмасига ўзгартиришлар киритиш ҳуқуқига эга.\n*) Амалий тадқиқотлар марказлари ходимларининг сони ушбу марказлар ташкил этилгандан сўнг белгиланган тартибда аниқланади.\nходимларининг малакасини ошириш ва халқаро\nАмалиёт (стажировка) ўташ\nI. ХОРИЖИЙ ИЛМИЙ, ТАЪЛИМ МУАССАСАЛАРИ ВА МОЛИЯ ИНСТИТУТЛАРИ\nВА ПРОФЕССИОНАЛ ТАШКИЛОТЛАР БИЛАН ТАШКИЛ ЭТИЛГАН\nМолия вазирлиги ҳузуридаги Сиёсат тадқиқотлари институти\nДавлат молиясини тартибга солиш тажрибасини тадқиқ этиш\nБанк бизнесини ривожлантириш тажрибасини тадқиқ этиш\nБремерҳафен амалий Фанлар университети\nБанк, молия ва инвестицияларни ривожлантириш тажрибасини тадқиқ этиш\nБанкларни тартибга солишни ривожлантириш тажрибасини тадқиқ этиш\nЕвропа амалий фанлар ва менежмент институти\nЁджу Технология институти\nМенежментни ривожлантириш институти\nМолия илмий-тадқиқот институти\nБанк иши олий мактаби\nВена бирлашган институти\nII. ҲАМКОРЛИКНИ РИВОЖЛАНТИРИШНИНГ ИСТИҚБОЛДАГИ ЙЎНАЛИШЛАРИ\n"Сбербанк России" ОАЖ Корпоратив университети\nКорпоратив ўқитиш тажрибасини ўрганиш\nИқтисодиёт олий мактаби\nБизнес таълимот тажрибасини ўрганиш\nCredit Suiss Корпоратив университети\nBanco Santander Корпоратив университети\nBanco do Brasil Корпоратив университети\nМолия вазирлиги Ўқув маркази\nХалқаро стандартларга мувофиқ аккредитациялаш\nИстеъдодлиларни ривожлантириш тажрибасини ўрганиш\nХалқаро ташкилот Бельгия\nGeneral Electric Корпоратив университети\nApple Корпоратив Университети\nМассачусетс технология университети\nБеркли Калифорния университети\nЛондон бизнес мактаби\nИзоҳ. Халқаро ҳамкорликнинг самарадорлиги ва устувор йўналишлари, молиялаштириш имкониятлари ва долзарб вазифаларидан келиб чиққан ҳолда, Академия ректори томонидан белгиланади.